ΕΕ: Οι τσακωμοί συνεχίζονται μπροστά στα αδιέξοδα\nοικονομία / Πέτρος Τσάγκαρης / 02.10.2012\nΗ κρίση είναι παγκόσμια, είναι καπιταλιστική και οποιοδήποτε μέτρο δεν καταστρέφει την πηγή του προβλήματος, τον καπιταλισμό, είναι μακροπρόθεσμα καταδικασμένο σε αποτυχία.\nΜε αποτυχημένες συνταγές του παρελθόντος θέλουν να διασώσουν τον καπιταλισμό\nΕκεί που φαινόταν ότι επιτέλους, μετά τις προτάσεις Ντράγκι και την απόφαση του Γερμανικού Συνταγματικού Δικαστηρίου, η ευρωζώνη έμπαινε σε ρότα διεξόδου από την κρίση, ο κανόνας επιβεβαιώθηκε: Στις 25/9, η Γερμανία, η Ολλανδία και η Φινλανδία αμφισβήτησαν τις αποφάσεις που είχε πάρει η Σύνοδος Κορυφής του Ιουνίου σχετικά με τη δυνατότητα του Ευρωπαϊκού Μηχανισμού Σταθερότητας (ESM) να χρηματοδοτεί (να ανακεφαλαιοποιεί, όπως λένε κομψά) τις τράπεζες απευθείας και όχι μέσω των κρατών. Η τότε απόφαση είχε ληφθεί κάτω από την πίεση της Ιταλίας, της Γαλλίας και της Ισπανίας, δηλ. του Μόντι, του Ολάντ και του Ραχόι. Τώρα ο Γερμανός υπουργός Οικονομικών Β. Σόιμπλε, η Φινλανδή ομόλογός του Γ. Ούρπιλαϊνεν και ο Ολλανδός Γ.Κ. ντε Γιάχερ δηλώνουν ότι o ESM μπορεί μεν να στηρίξει τράπεζες που αντιμετωπίζουν προβλήματα, τονίζοντας όμως ότι «προηγούμενα χρέη θα πρέπει να παραμένουν στην αρμοδιότητα των εθνικών αρχών» -δηλ., να βαραίνουν το δημόσιο χρέος.\nΗ δήλωση ερμηνεύθηκε από τους σχολιαστές ως απόπειρα να αμφισβητηθεί, ουσιαστικά, η απόφαση της Συνόδου, καθώς στη διατύπωση του Ιουνίου δεν γινόταν αναφορά σε «προηγούμενα χρέη». Ταυτόχρονα η γερμανική πλευρά δεν θέλει καθόλου να προχωρήσει η ενοποίηση του ελέγχου όλων των ευρωπαϊκών τραπεζών υπό έναν υπερεθνικό οργανισμό καθώς έτσι θα αποκαλύπτονταν και οι γερμανικές τραπεζικές ανεπάρκειες για τις οποίες το Βερολίνο κατηγορεί όλους τους άλλους.\nΗ σύγκρουση έρχεται και πάλι εν μέσω των αδιεξόδων στα οποία έχει περιπέσει η πολιτική της λιτότητας σε βάρος των εργαζομένων και των άλλων φτωχών στρωμάτων των ευρωπαϊκών λαών. Όπως έγινε γνωστό στα τέλη Σεπτέμβρη η ανεργία στην ευρωζώνη παρέμεινε και τον Αύγουστο σε ιστορικά υψηλά επίπεδα: Σύμφωνα με τη Eurostat, η ανεργία στα 17 κράτη-μέλη διαμορφώθηκε στο 11,4% τον Αύγουστο.\nΣτο επίκεντρο της κρίσης βρίσκεται πλέον και η Ισπανία, λόγω του μεγέθους της οικονομίας της. Σε δημοσκόπηση που διοργάνωσε το Ρόιτερ, η πλειοψηφία των οικονομολόγων που ρωτήθηκαν εκτιμά ότι μέσα στο ερχόμενο εξάμηνο η Μαδρίτη είναι κατά 80% πιθανό να καταφύγει, έστω για ένα περιορισμένο ύψος εξωτερικής οικονομικής βοήθειας, στον ESM. Σύμφωνα με έκθεση που συντάχθηκε για λογαριασμό της ισπανικής κυβέρνησης οι ισπανικές τράπεζες θα χρειασθούν 59,3 δισ. ευρώ, ωστόσο η Moody’s διπλασιάζει το ποσό που μπορεί να απαιτηθεί ανεβάζοντάς το στα 105 δισ. Αν επικρατήσει η γερμανική άποψη και τα ποσά αυτά φορτωθούν στην πλάτη του ισπανικού δημοσίου, η «ελλαδοποίηση» της Ισπανίας είναι ζήτημα λίγων μηνών.\nΑπέναντι στην κρίση η Ευρωπαϊκή Κεντρική Τράπεζα (ΕΚΤ) μαζί με τις άλλες μεγάλες κεντρικές τράπεζες, την αμερικανική Fed και την Τράπεζα της Αγγλίας (BoE), ετοιμάζονται για νέα νομισματικά μέτρα για την τόνωση των οικονομιών της ευρωζώνης, των ΗΠΑ και της Βρετανίας πριν τελειώσει η χρονιά. Η ΕΚΤ αναμένεται να μειώσει το βασικό παρεμβατικό επιτόκιό της στο ιστορικό χαμηλό 0,5% έως τις 31/12, η BoE θα αγοράσει μέσα στο Νοέμβρη «χαρτιά» αξίας 400 δισ. στερλινών, ενώ η Fed αναμένεται να προχωρήσει σε «ποσοτική χαλάρωση» αγοράζοντας ενυπόθηκα χρεόγραφα αξίας 40 δισ. δολαρίων κάθε μήνα.\nΌμως, όλος ο δυτικός κόσμος έχει περιπέσει στην κατάσταση που βρέθηκε η Ιαπωνία από τη δεκαετία του ’90. Τότε, η κεντρική τράπεζα της χώρας έφτασε να ρίξει τα επιτόκια στο απόλυτο μηδέν μπας και δανείσουν οι τράπεζες και επενδύσουν οι καπιταλιστές, έτσι ώστε να αντιμετωπιστεί το πρωτοφανές κύμα ύφεσης και ανεργίας. Επειδή αυτό δεν λειτούργησε, η κεντρική τράπεζα άρχισε, αντί να τυπώνει νέο χρήμα, να αγοράζει τίτλους στεγαστικών δανείων, ομόλογα κ.λπ. προκειμένου να ρίξει εμμέσως λεφτά στις τράπεζες. Όμως ούτε αυτή η πολιτική, η λεγόμενη «ποσοτική χαλάρωση», δεν απέδωσε τίποτε, με αποτέλεσμα η Ιαπωνία να παραμείνει στάσιμη για δεκαετίες πλέον. Όπως λέει ο Βαρουφάκης «τότε, ο οικονομικός Τύπος στις ΗΠΑ και στην Ευρώπη ήταν ιδιαίτερα σκωπτικός απέναντι σε αυτή την πολιτική. Έλεγαν, πολύ σωστά, ότι αντί η ιαπωνική κυβέρνηση να καθαρίσει τον Κόπρο του Αυγείου στο τραπεζικό σύστημα της χώρας (κάτι που δεν έκανε λόγω «πολύ καλών» σχέσεων πολιτικών και τραπεζιτών), η Κεντρική Τράπεζα έκοβε χρήμα προσπαθώντας να κάνει ένα θαύμα αντίστοιχο του να ξανα-επιπλεύσει ο Τιτανικός φουσκώνοντάς τον με αέρα (αλλά χωρίς να επιδιορθώνουμε τις τρύπες στο σκαρί του)».\nΣε αυτό το περιβάλλον αρχίζει να ενισχύεται η φιλολογία για «ομαλή» κατάρρευση του ευρώ, η οποία θα πρέπει, λένε, να ξεκινήσει από μια γερμανική έξοδο από το ευρώ (άποψη που υποστηρίζει και ο Βαρουφάκης)! Η πιο πρόσφατη φωνή που ζήτησε κάτι τέτοιο ήταν ο Μπερλουσκόνι, ο οποίος στις 28/9 δήλωσε ότι δεν θα ήταν τραγωδία μια Γερμανία εκτός ευρώ. Μάλιστα ο «Καβαλιέρε» κατήγγειλε και τα μνημόνια που επιβάλλονται στις υπό διάσωση χώρες, τονίζοντας ότι αυτά οδηγούν στην κατάρρευση. Το Βερολίνο πήρε πολύ σοβαρά την πρόταση γι’ αυτό και εκπρόσωπος της Μέρκελ έσπευσε να μιλήσει για παράλογη ιδέα. Όμως οπαδός της… παράλογης ιδέας φέρεται να είναι ο ίδιος ο πρόεδρος της γερμανικής τράπεζας, της Bundesbank, ο Γενς Βάιντμαν.\nΣε κάθε περίπτωση, οι έντιμοι οπαδοί μιας τέτοιας λύσης γνωρίζουν ότι απλώς αποτελεί ασπιρίνη, όπως ασπιρίνη θα αποτελέσει η γραμμή της ποσοτικής χαλάρωσης του Ντράγκι αν τελικά επικρατήσει. Το επαναλαμβάνουμε: Οι ΗΠΑ και η Ιαπωνία δεν έχουν στο σβέρκο τους κανένα «ευρώ» με «κατασκευαστικά λάθη» και αντινομίες κι όμως κλυδωνίζονται. Η κρίση είναι παγκόσμια, είναι καπιταλιστική και οποιοδήποτε μέτρο δεν καταστρέφει την πηγή του προβλήματος, τον καπιταλισμό, είναι μακροπρόθεσμα καταδικασμένο σε αποτυχία. Βραχυπρόθεσμα, για να υπάρξει ελάφρυνση των εργαζομένων και των άλλων φτωχών στρωμάτων εντός του συστήματος πρέπει να σταματήσει εδώ και τώρα η λιτότητα. Όμως για να γίνει αυτό πρέπει η Αριστερά και το εργατικό κίνημα να συγκρουστούν με όλες τις εκδοχές της αστικής κυριαρχίας, με όλες τις προτάσεις που στον παρονομαστή τους έχουν μνημόνια και περικοπές.


«Μή ἔπεχε ἐπί τοῖς χρήμασι\nσου καί μή εἴπης· αὐτάρκη μοί\nΠλούτος! Μία εύηχη, ευάκουστη, λαοφιλής και άκρως σαγηνευτική έννοια. Ο περιζήλευτος αυτός θρόνος έλκει μυστηριωδώς κοντά του άπειρους σφετεριστές. Το μόνο πρόβλημα, όπως αναφέρει ο ελεγειακός ποιητής Φωκυλίδης (τέλη 6ου αι. π.χ.-αρχές 5ου), συνίσταται στην αδυναμία μεταφοράς του πλούτου και των εδώ υπαρχόντων, στον… άλλο κόσμο. Αδυνατεί η επίγεια τράπεζα να μεταβιβάσει κεφάλαια στην μετά θάνατον τράπεζα, καθότι δεν υφίσταται ανάλογη και πολύ παραπάνω δεν έχει καμία αξία ο επί γης πλούτος στην μετά θάνατον ζωή. Γιατί η μετά θάνατον ζωή αποτελεί η ίδια τον πλούτο, που χαρίζεται όμως αφειδώς, στους χρυσοθήρες του πνεύματος. Στους επί γης σκαπανείς που επένδυσαν ολόκληρη την ζωή τους στην εξεύρεση του πλούτου της θεϊκής σοφίας. Των θεϊκών ψηγμάτων.\nΈτσι οι κατά καιρούς άνθρωποι του πνεύματος εκτόξευσαν πλήθος κατηγοριών και επέρριψαν σωρεία ευθυνών στον πλούτο, κρίνοντάς τον ένοχο. Άνθρωποι δηλαδή πλούσιοι και αυτοί, από τον χώρο όμως ενός διαφορετικού θησαυρίσματος. Γιατί πλούτος δεν νοείται μόνο το χρήμα και οι κινητές ή ακίνητες περιουσίες, αλλά και ο χώρος των γνώσεων, ικανοτήτων και των ποικίλων ταλάντων.\nΑναφερόμενοι σε πρώτη φάση στον πλούτο με την έννοια της αφθονίας των υλικών αγαθών και της κατοχής χρημάτων, ευλόγως απευθυνόμαστε στους πλούσιους· τους πλουτογαθείς. Αυτούς που ευφραίνονται μέσα στις περιουσίες τους, στις «σταθερές», τις ακίνητες, αλλά και στις ασταθείς, στις κινητές, στα ρευστά τους. Αυτούς που μόνη σκέψη που τους διακατέχει είναι· «καθελῶ μου τάς ἀποθήκας καί μείζονας οἰκοδομήσω» (Λουκ. 12,18).\nΑς ακούσουμε όμως αυτούς που κατέχουν τον πλούτο της σοφίας, να μας μιλήσουν για τον υλικό πλούτο.\nΟ Αντιφάνης αναφέρεται στις επιπτώσεις του πλούτου πάνω στην «υγεία» μας· «ὁ δέ πλοῦτος, ἡμᾶς τυφλούς ποιεῖ». Μας τυφλώνει ο πλούτος και χάνοντας την «όρασή» μας δεν βλέπουμε την ουσία, την πραγματικότητα.\nΟ Αριστοφάνης αναφερόμενος στις γαστριμαργικές τάσεις του ανθρώπου λέει, ότι κανένας μέχρι σήμερα δεν έχει χορτάσει τον πλούτο.\nΤο ίδιο υποστηρίζει και ο Θεόγνις λέγοντας ότι «ο πλούτος είναι ακόρεστος. Η επιθυμία προς απόκτηση πλούτου είναι άνευ τέρματος».\nΟ πλούτος υψηλοφρονεί, οδηγώντας στην αλαζονεία και την αυθάδεια, τονίζει ο Φωκυλίδης.\nΈτσι αναρωτιέται ο Χίλων· «τί ἔστιν πλοῦτος;» και απαντά ο ίδιος· «Θησαυρός κακῶν, ἐφόδιον ἀτυχημάτων, χορηγία πονηρίας».\nΓι’ αυτό προτρέπει ο Σόλων, να μη συγκρίνουμε την αρετή με τον πλούτο, γιατί η αρετή είναι ασφαλής, ενώ οι περιουσίες αλλάζουν κάτοχο, είναι κινητές. Διεισδύοντας πιο βαθειά, τον ονομάζει προνόμιο των κακών «πολλοί γάρ πλουτοῦσι κακοί, ἀγαθοί δέ πένονται». Γιατί ο πλούτος διαστρέφει τον χαρακτήρα και προάγει την διαφθορά. Είναι ευμετάστατος, επισφαλής και δεν αποτελεί τον μοναδικό συντελεστή της ευτυχίας. Ορθά λοιπόν εκλήθη αλλοπρόσαλλος, άστατος, ασταθής, ευμετάβολος. Ό,τι και αν κάνει προπάντων, ανήκει στη γη, γιατί «ἐκ τῆς γῆς κάτωθεν ἀνίεται». Οπότε ο πλούτος δεν μπορεί να έχει σχέση με τα πνευματικά.\nΔεν είναι δυνατόν να είναι κανείς ταυτόχρονα, πολύ πλούσιος και πολύ αγαθός, δίκαιος, ενάρετος, υποστηρίζει ο Πλάτων.\nΟύτε γίνεται «Δυσί κυρίοις δουλεύειν, Θεῷ καί μαμωνᾶ» (Ματ. 6,24). «Μηδέ ἠλπικέναι ἐπί πλούτου ἀδηλότητι, άλλ’ ἐπί Θεῷ» (Α΄ Τιμ. 6,17). Ο πλούτος είναι άδηλος, κρυφός, αβέβαιος, αφανής, άσημος, εύθραυστος. Αναγκαστικά όμως θέλει δεν θέλει «πᾶς πλοῦτος ἀρετῇ ὑπείκει (=υποχωρεί)». Γι’ αυτό ο Μ. Βασίλειος επικαλούμενος τον Θεόγνιν λέει· «Δεν αγαπώ να είμαι πλούσιος, ούτε το εύχομαι· είθε να ζω με ολίγα, χωρίς κακού τινός». Άρα τα πολλά επιφυλάσσουν κινδύνους, κακά, δυστυχία. Η ευτυχία δεν βρίσκεται ούτε στις παντοειδείς «αγέλες», ούτε στον χρυσό.\nΗ ψυχή είναι η έδρα της ευτυχίας. Ψυχικός λοιπόν είναι ο πραγματικός πλούτος. Το «πλουτεῖν ἐν ἔργοις καλοῖς» (Α΄ Τιμ. 6,18) λέει ο Παύλος. Δηλαδή ο πλουτισμός της διανοίας και της ψυχής σε αρετή και πίστη μέσω των καλών έργων. Ο Κύριός μας, έναν θησαυρισμό αποδέχεται (Ματ. 6,20). «Θησαυρίζετε δέ ὑμῖν θησαυρούς ἐν οὐρανῷ, ὅπου οὔτε σής (=σκόρος), οὔτε βρῶσις (=διάβρωση) ἀφανίζει καί ὅπου κλέπται, οὐ διορύσσουσιν οὐδέ κλέπτουσιν». Γιατί «οἱ βουλόμενοι πλουτεῖν ἐμπίπτουσιν εἰς πειρασμόν καί παγίδα καί ἐπιθυμίας πολλάς ἀνοήτους καί βλαβεράς, αἵτινες βυθίζουσι τους ἀνθρώπους εἰς ὄλεθρον καί ἀπώλειαν». (Α΄ Τιμ. 6,9). Οπότε «εὐκοπώτερον ἐστι κάμηλον διά τρυπήματος ραφίδος διελθεῖν ἤ πλούσιον εἰς τήν βασιλείαν τοῦ Θεοῦ εἰσελθεῖν» (Ματ. 19,24). Γιατί η θεοποίηση του υλικού πλούτου τελικά εξοβελίζει τον Θεό από την καρδιά και γεννά ειδωλολατρία. Δύσκολο λοιπόν για τον πλούσιο στο χρήμα, να εισέλθει στη βασιλεία των ουρανών, γιατί «ἦν γάρ ἔχων κτήματα πολλά» (Ματ. 19,23), αλλά ακόμη πιο δύσκολο στον διανοούμενο πλούσιο, που δεν θυσιάζει την διάνοιά του μπρος στον πλούτο της σοφίας του Χριστού, με αποτέλεσμα και ο ίδιος να μην εισέρχεται στη βασιλεία των ουρανών, αλλά και να μην αφήνει και όσους θέλουν (Ματ. 23,14).\nΕδώ ερχόμαστε να εξετάσουμε μία άλλη μορφή πλούτου, ιδιότυπη, αλλά εξ’ ίσου επικίνδυνη. Σ΄ αυτόν τον πλούτο αναφέρεται ο 33ος ψαλμός· «Πλούσιοι ἐπτώχευσαν καί ἐπείνασαν, οἱ δέ ἐκζητοῦντες τόν Κύριον οὐκ ἐλαττωθήσονται παντός ἀγαθοῦ». Πλούσιοι οι οποίοι δεν εκζητούσαν τον Κύριο, δηλαδή δεν είχαν στερεά την πεποίθηση σ’ αυτόν, πτώχευσαν και πείνασαν, ενώ αντιθέτως οι ελπίζοντες σ’ αυτόν, οι εκζητούντες αυτόν, ουδενός αγαθού στερούνται. Εδώ αναφέρεται ο ψαλμωδός στους πλούσιους που είναι στερημένοι, φτωχοί στην ελπίδα προς τον Θεό. Ο βαρυσήμαντος και επιγραμματικός αυτός στίχος υποδηλώνει την αστάθεια των ανθρωπίνων πραγμάτων. Ο Κύριλλος ο Αλεξανδρείας παρατηρεί. «Ἀσφαλές γάρ ἤ βέβαιον ἐν ἀνθρωπίνοις, οὐδέν». Ο Κύριος το ανέλυσε βαθύτερα λέγοντας «Ζητεῖτε πρῶτον τήν βασιλεία τοῦ Θεοῦ καί ταῦτα πάντα προστεθήσεται ὑμῖν» (Ματ. 6,33). Με άλλα λόγια ποθήσατε μέσω της προσευχής σας τον πλούτο των ουρανών και ο Κύριος θα χορηγήσει όλα τα υπόλοιπα. Θα μας πλουτίσει. Η προσευχή δεν μας «βγάζει» από τον κόσμο που φοβούνται μερικοί, αλλά μας επαναφέρει σ’ έναν ανανεωμένο, αλλαγμένο, πλούσιο, πνευματικά κόσμο. Εγγυητής μέγας στην επένδυσή μας αυτή, καθίσταται ο ίδιος ο Θεός. Ο μόνος φερέγγυος.\nΌμως οι πλούσιοι στην «διάνοια» εμφορούνται από έναν εγωισμό που τους σέρνει στον θρόνο της «μεγαλοφυΐας». Στον θρόνο μιας εκκεντρικής θεότητος, όπου αυτοχρίονται Θεοί. Θέτουν τον εαυτό τους στον «τόπο» του προφήτη. Θεωρούν τον εαυτό τους «σκεύος εκλογής» στο οποίο χύνεται η χάρη της θεότητος, της δικής τους επινόησης. Έτσι σ’ όλους αυτούς πρυτανεύει μία άκαρπη, στείρα διάνοια. Διάνοια επιδείξεως και υπεροψίας, προβολής και αλαζονείας. Γιατί; Διότι η λέξη «πνεύμα» δεν έχει σ’ αυτούς μεγάλη σημασία. Μόλις και μετά βίας, ακόμη και φόβου, εντροπής, την προφέρουν. Ο δεσμός με την ζωντανή πνευματική εμπειρία –αν υπήρχε– έχει σβήσει και το πνεύμα αντικατεστάθη με την διάνοια και την ακολουθούσα διανόηση. Τοιούτοι πλούσιοι ήταν οι μορφωμένοι, οι διανοούμενοι του διαφωτισμού. Οι παραμορφωμένοι. Αυτοί οι σκανδαλοποιοί που ο Κύριος τους πρότεινε καλύτερα να πάνε να πνιγούν, παρά να πνίγουν απλούς, και αγαθούς ανθρώπους στην χαβούζα της αθεΐας τους και της διανοητικής απεξάρτησής τους από την έννοια του θείου. Είναι τα άθεα γράμματα όπως τα ονόμασε ο Πατροκοσμάς, που θα καταστρέψουν τον κόσμο, που ήδη το έχουν κάνει.\nΌμως υπάρχει και ο πλούτος του «Πνεύματος». Το Άγιον Πνεύμα, που αποτελεί την μόνη αλήθεια· την μόνη δύναμη που χορηγεί τα πάντα. Που φωτίζει τους ταπεινούς τῇ καρδίᾳ, τους φτωχούς τῷ πνεύματι, τους αμόρφωτους και ας είναι και ψαράδες και τους αναδεικνύει πανσόφους. Είναι το Πνεύμα που λαμβάνει τα μωρά του κόσμου και τα μετατρέπει σε σοφά κατά Θεόν. Όλα τα άλλα είναι ευτελή υποκατάστατα. Φτώχεια καταραμένη. Την έννοια αυτής της φτώχειας μπορούμε να την νοιώσουμε μιλώντας με πλούσιους που κατήντησαν φτωχοί. Με πλούσιους που επτώχευσαν… και δεν τόλμησαν να εκζητήσουν τον Κύριο και γι’ αυτό ηλαττώθησαν παντός αγαθού και έσβησαν. Ας θυμηθούμε το επίκεντρο μιας παλιάς συνέντευξης του βαθύπλουτου Αριστοτέλη Ωνάση, του Κροίσου της παγκοσμίου κοινότητος, αυτού που ήλθε στιγμή που «γονάτισε» ακόμη και την υπερδύναμη της Αμερικής πολυτρόπως, χωρίς όμως να κατορθώσει να γονατίσει το πνεύμα του μπροστά στο Άγιο Πνεύμα. Εκείνο τον καιρό της συνέντευξης είχε χάσει από την επίγειο ζωή τον γιό του, τον Αλέξανδρο. Τον γιο του που αποτελούσε την συνέχιση των πλουσίων ονείρων του. Τον γιό του που ενσάρκωσε το δικό του πνεύμα. Το πνεύμα του πλούτου. Της ιδιότυπης αυτής ισχύος, της ανίσχυρης όμως λόγω θνητότητος.\nΔημοσιογράφος: Είσθε ο πλουσιότερος άνθρωπος του κόσμου.\nΩνάσης: Είμαι ο φτωχότερος και δυστυχέστερος άνθρωπος όλης της γης.\nΜόνος του ο πανίσχυρος οικονομικά, ανεγνώρισε την φτώχεια του την ψυχική. Είχε απωλέσει το πνεύμα που τον ενδυνάμωνε και έδινε νόημα στην ζωή του και διάθεση προς συνέχιση των σχεδίων του. Τον γιό του. Τότε προφανώς θυμήθηκε τον βασιλέα Κροίσο και ενδόμυχα φώναξε· «Σόλων, Σόλων, Σόλων!» Αλλά ήταν αργά… Η ανωτέρω αναφορά μας προσφέρει μία άριστη σύσταση με την αχρηστία του πλούτου. Με τον «πλοῦτο κεραμέως». Γιατί το χρήμα δεν υποκαθιστά επ’ ουδενί την πίστη στον Θεό. Δεν λύνει ψυχικά δράματα. Δεν απαντά σε συνειδησιακά ερωτήματα. Δεν ημερεύει ήθη. Αντιθέτως η θεοποίηση του υλικού πλούτου εξοβελίζει τον Θεό από την καρδιά και εγκαθιστά καθεστώς ειδωλολατρίας. Δυστυχώς το κιούπι του Διογένη και την καλύβα του Καραγκιόζη –δείγματα αυταρκείας– τα θυμούνται οι εν λόγω πλούσιοι, όταν καταλήξουν στις νευρολογικές κλινικές στις οποίες είναι οι αποκλειστικοί πελάτες. Γιατί εκεί οδεύει η κάστα των πλουσίων που είναι αγκυρωμένοι στο χρήμα, αλλά και στην δόξα. Σ’ αυτό συνηγορεί και ένα λαϊκό άσμα· «ας είχα την υγειά μου και ας ήμουνα φτωχός, τα λεφτά δεν με γιατρεύουν το ξέρω δυστυχώς…». Ενώ τελικά ο πραγματικός πλούτος, ενοικεί στους κατοίκους των χαμόσπιτων με το εικονοστάσι και το καντηλάκι, με την πολύτεκνη οικογένειά τους. Αυτοί είναι οι ευτυχείς και ευλογημένοι πλούσιοι. Αυτοί που θα κληρονομήσουν και την βασιλεία των ουρανών. Τον ένα και μοναδικό πλούτο.\nΌσον αφορά τους άλλους, ας συνεχίσουν να επιβουλεύονται τον χρυσό που κατήντησε ωχρός, όπως λέγει ο Διογένης, ένεκα της επιβουλής αυτής και της άφρενης καταδίωξής του. Οι δε απαίδευτοι πλούσιοι που τους αποκαλεί χρυσόμαλλα πρόβατα, ας βυθίζονται περαιτέρω στην φτώχεια της αμορφωσιάς τους. Ιδία της ψυχικής. Ο ίδιος ερωτηθείς «τι εκέρδισε εκ της φιλοσοφίας» είπε· «τό πλουτεῖν μηδ’ ὀβολόν ἔχοντα». Το να αισθάνομαι τον εαυτόν μου πλούσιον, χωρίς να έχω ούτε μία πεντάρα στην τσέπη μου. Όπως ακριβώς αναφέρει και η Κ. Διαθήκη «ὡς μηδέν ἔχοντες καί τά πάντα κατέχοντες». Τέλος οι εμμένοντες στον επί γης πλουτισμόν ας έχουν υπ’ όψιν τους τα λόγια του Κυρίου «ἄφρον, ταύτη τῇ νυκτί τήν ψυχήν σου ἀπαιτοῦσιν ἀπό σοῦ ἅ δέ ἠτοίμασας τίνι ἔσται; Οὕτως ὁ θησαυρίζων ἐαυτῷ καί μή εἰς Θεόν πλουτῶν» (Λουκ.12,20).


Εγκαίνια Πολυδύναμου Κέντρου στη Δυτ. Θεσσαλονίκη – ΙΝΤΕΡΣΑΛΟΝΙΚΑ | ΟΜΙΛΟΣ ΕΠΙΧΕΙΡΗΣΕΩΝ\nHomeEventsΕγκαίνια Πολυδύναμου Κέντρου στη Δυτ. Θεσσαλονίκη\n2011-11-12 2011-11-12 Europe/Athens Εγκαίνια Πολυδύναμου Κέντρου στη Δυτ. Θεσσαλονίκη Εγκαίνια Πολυδύναμου Κέντρου στη Δυτ. Θεσσαλονίκη Not indicated


Κοροναϊός: Σε καραντίνα 5 Ελληνες - Διπλωματικός μαραθώνιος για να φύγουν από την Κίνα.... - Voice News\nΚοροναϊός: Σε καραντίνα 5 Ελληνες – Διπλωματικός μαραθώνιος για να φύγουν από την Κίνα….\nΑγώνας δρόμου ελληνικών και κινεζικών Αρχών βρίσκεται σε εξέλιξη τις τελευταίες μέρες, σύμφωνα με πληροφορίες του ethnos.gr, προκειμένου να επαναπατριστούν πέντε Έλληνες, οι οποίοι παραμένουν εγκλωβισμένοι στην επαρχία Χουμπέι, η οποία βρίσκεται στο επίκεντρο της επιδημίας του κοροναϊού και απέχει 330 χιλιόμετρα από τη Γουχάν, όπου βρίσκεται και το κοντινότερο αεροδρόμιο.\nΗ συγκεκριμένη επαρχία έχει «σφραγιστεί» από τις κινεζικές Αρχές και δεν κυκλοφορεί κανένα μέσο μεταφοράς από και προς τη συγκεκριμένη περιοχή, η οποία έχει τεθεί σε καραντίνα. Οι κινεζικές Αρχές δεν επιτρέπουν την προσέγγιση κάποιου μεταφορικού μέσου (ταξί, αυτοκίνητο ή λεωφορείο) για να παραλάβει τους πέντε Έλληνες και να τους μεταφέρει στο κοντινότερο αεροδρόμιο της περιοχής, το οποίο βρίσκεται στην πόλη Γουχάν.\nΑπό το αεροδρόμιο της Γουχάν έχουν σταματήσει όλες οι προγραμματισμένες πτήσεις και πραγματοποιούνται μόνο έκτακτες. Το γεγονός αυτό δυσκολεύει ακόμη περισσότερο την επιχείρηση απεγκλωβισμού των Ελλήνων, καθώς ακόμη και αν οι κινεζικές Αρχές δώσουν το «πράσινο φως» για να μεταφερθούν οι πέντε Ελληνες με ασφάλεια στο αεροδρόμιο, θα πρέπει στη συνέχεια να βρεθεί θέση στις πτήσεις επαναπατρισμού, οι οποίες είναι πολύ λίγες.\nΠόσοι Ελληνες βρίσκονται στην Κίνα\nΣυνολικά στην Κίνα, σύμφωνα με εκτιμήσεις των Αρχών, ζουν 600 με 800 Έλληνες. Από αυτούς οι περισσότεροι είναι επιχειρηματίες, στελέχη εταιρειών, φοιτητές και καθηγητές. «Έχουν έρθει τα πάνω κάτω. Αυτό είναι μια αλήθεια», δήλωσε στο ethnos.gr Έλληνας που δραστηριοποιείται εδώ και χρόνια στον τομέα των επιχειρήσεων. Μιλώντας στο ethnos.gr Έλληνες που ζουν στο Πεκίνο τόνισαν ότι όλοι οι κεντρικοί δρόμοι έχουν ερημώσει ενώ όσοι κυκλοφορούν φορούν μάσκες.\n«Αν δεν φοράς σε στραβοκοιτούν και σε θεωρούν εν δυνάμει κίνδυνο. Το Πεκίνο αυτές τις ημέρες μοιάζει όπως είναι η Σταδίου στην Αθήνα τον Δεκαπενταύγουστο», παρατήρησαν Έλληνες μιλώντας στο ethnos.gr. Πολλοί βέβαια είναι και οι Κινέζοι, οι οποίοι δεν έχουν επιστρέψει στα μεγάλα αστικά κέντρα, καθώς έχουν παραταθεί οι διακοπές της κινεζικής Πρωτοχρονιάς έπειτα από απόφαση της κυβέρνησης.\nΟι μάσκες είναι πλέον σχεδόν υποχρεωτικές. Πολλοί φορούν γάντια μιας χρήσης και γίνεται ευρεία χρήση αντισηπτικών. Η χρήση τους είναι τόσο ευρεία ώστε υπάρχει πλέον έλλειψη των ειδών αυτών στην αγορά και η κινεζική κυβέρνηση έχει ξεκινήσει διαδικασίες εισαγωγής ιατρικών αναλώσιμων από την Ευρώπη. Παράλληλα, γίνεται πλέον σχεδόν παντού θερμομέτρηση στις εισόδους, ειδικά σε δημόσια κτίρια και συγκροτήματα πολυκατοικιών.\nΗ ανακοίνωση της Πρεσβείας της Ελλάδας στην Κίνα\nΗ Πρεσβεία της Ελλάδος στην Κίνα, με ανακοίνωσή της, συνιστά να περιοριστούν οι μετακινήσεις των Ελλήνων πολιτών προς την Κίνα στις απολύτως αναγκαίες, δεδομένου ότι, «πέραν της μικρής ακόμα πιθανότητας νόσησης, αναμένεται να αντιμετωπίσουν σημαντικές δυσκολίες στις μετακινήσεις τους εντός της χώρας, λόγω αναστολής της λειτουργίας πολλών μέσων μεταφοράς και της αδυναμίας πρόσβασης σε συγκεκριμένες περιοχές». Στους Έλληνες πολίτες που βρίσκονται στη χώρα συστήνεται αφενός η συμμόρφωση με τις οδηγίες των τοπικών Αρχών και αφετέρου η αποφυγή μετακίνησης για οποιονδήποτε λόγο προς την επαρχία Χουμπέι, καθώς και προς όσες άλλες περιοχές τεθούν περιορισμοί στις μετακινήσεις.\nΠροηγούμενο Ποια είναι η φρεγάτα «Νικηφόρος Φωκάς» που παρακολουθεί το Oruc Reis….\nΕπόμενο Superleague: Τιμωρία δύο αγωνιστικών στον Πανιώνιο! Ποια παιχνίδια θα δώσει κεκλεισμένων….


Νιγηρία: Νεκρός ο ηγέτης της εξτρεμιστικής μουσουλμανικής εγκληματικής οργάνωσης Μπόκο Χαράμ – Spartiatis.gr\nΤο 2014 άνδρες της Μπόκο Χαράμ απήγαγαν περίπου 300 έφηβες μαθήτριες από ένα οικοτροφείο του Τσίμποκ, προκαλώντας έντονες αντιδράσεις σε όλον τον κόσμο. Παράλληλα, οι βιαιοπραγίες επεκτάθηκαν στον Νίγηρα, το Τσαντ και το Καμερούν. Τον επόμενο χρόνο, χάρη σε μια κοινή στρατιωτική επιχείρηση των χωρών της περιοχής, η οργάνωση αναγκάστηκε να υποχωρήσει και το 2016 διασπάστηκε:\nτο «ιστορικό» τμήμα, υπό τον Σεκάου, ελέγχει την περιοχή γύρω από το δάσος Σαμπίσα και το αποσχισθέν Iswap, που πρόσκειται στο Ισλαμικό Κράτος, δρα γύρω από τη λίμνη Τσαντ, ανάμεσα στο Τσαντ και τον Νίγηρα καθώς και στο δάσος του Αλαγκάρνο. Και οι δύο οργανώσεις πολεμούν εναντίον του στρατού της Νιγηρίας ενώ σποραδικά συγκρούονται και μεταξύ τους. Τα τελευταία χρόνια το Iswap έχει ισχυροποιηθεί, κέρδισε έδαφος και εξαπολύει πιο προηγμένες επιθέσεις. Αντιθέτως, η ομάδα του Σεκάου φαίνεται να χάνει έδαφος. Πρόσφατα ο νιγηριανός στρατός ενέτεινε τις επιχειρήσεις του εναντίον της και πολλοί μαχητές της λιποτάκτησαν.\nΗ δράση της οργάνωσης αρχίζει από τον Οκτώβριο του 2020…


Θα συζητήσουμε γενικότερα τα θέματα που προκύπτουν. Ουσιαστικά δε γνωρίζουμε κάτι συγκεκριμένο, αναφορικά με τις διαταγές πληρωμής, υπάρχει παραφιλολογία για τις διαταγές πληρωμής, κάτι επίσημο δεν υπάρχει και είναι σίγουρο ότι σε μια μικρή κοινωνία είναι εύκολο να λέγονται πολλά. Η υπόθεση ερευνάται από τη δικαιοσύνη , τίποτα δεν υπάρχει άλλο παρά ένας παρατεταμένος σχολιασμός που γενικότερα είναι επικίνδυνο.\nΟ Δήμαρχος λείπει στο εξωτερικό στην έκθεση της Πολωνίας , επιστρέφει μεθαύριο στη Ζάκυνθο. Όμως δεν υπάρχει τίποτα το επίσημο και οτιδήποτε πούμε ενέχει τον κίνδυνο να θιχτούν υπολήψεις ανθρώπων, την ευθύνη έχει η δικαιοσύνη. Ένας σοφός θα πρέπει να ακούει τα πάντα και ο καθένας να αναλαμβάνει τα αποτελέσματα των πράξεων του. Δεν είναι σωστό αν έχει βγει κάποια πληροφορία χωρίς να είναι επίσημο. Δε μπορούμε να διερευνήσουμε το θέμα αλλά θα πρέπει η δικαιοσύνη να σταματήσει τη παραφιλολογία ή αν υπάρχει κάτι να ξεκαθαριστεί αν υπάρχει κάτι ή δεν υπάρχει.\nΓια το θέμα των απορριμμάτων είναι σε εξέλιξη και προχωράει. Οφείλουμε όλοι να συμβάλουμε σε αυτή τη κατάσταση. Η πολιτική στο συγκεκριμένμο θέμα δεν αλλάζει. Δεν υπάρχει δυνατότητα. Αυτές τις ημέρες δίνουμε αγώνα και τη Παρασκευή οι ανάδοχοι πρέπεπι να τοποθετήσουν και τον υπόλοιπο μηχανολογικό εξοπολισμό. Σήμερα τοποθετηθηκε ο βιολογικός μηχανισμός και είναι σε εξέλιξη και το έργο στο οδόστρωμα. Δε μας βοηθάει όμως και ο καιρός. Ο ΛΙΒΑΣ πρέπει να λειτουργήσει και να λειτουργήσεις σωστά. Σε επίπεδο υποδομών, το στοιχείο κατασκευαστικέ και γι αυτό υπήρξε και ο έλεγχος από την αρμόδια υπηρεσία. Ο καιρός όταν κρατήσει 2-3 ημέρες θα γίνει και η ασφαλτόστρωση.\nΣήμερα είχαμε και την απάντηση ίππο το γραφείο χωροταξίας ότι δεν έχει αρμοδιότητα για την αδειοδότηση του χώρου γιατί εξαρτάται μέσα ποπό τη περιβαλλοντική αδειοδότηση. Οπότε αυτό μας αποδεσμεύει στο χρονοδιάγραμμα.\nΔε θα υπάρξει κώλυμα σε αυτό. Η εκτίμηση μας είναι ότι σε λίγες ημέρες ίσως και μέχρι τέλος της εβδομάδας θα έχουν ολοκληρωθεί όλα τα ανωτέρω καθώς και κάποιοι ηλεκτρολογικοί πίνακες. Υπάρχει μία σημαντική πρόοδος. Πολλές φορές έχουν δοθεί ημερομηνίες όμως να κατανοήσουμε ότι ένα τέτοιο πρόβλημα δεν είναι εύκολη η διαχείριση του. Είμαστε όμως στο τέλος και θα έχουμε αίσιο τέλος.\nΟι αμαρτίες είναι πολύ μεγάλες και διαχρονικές. Ο χώρος στο ΣΚΟΠΟ για λίγες ημέρες ακόμη θα πρέπει να λειτουργήσει. Πρέπει να καλύψουμε τις γιορτές. Να θυμίσω ότι πέρυσι τον Οκτώβριο δεν έπαιρνε ο χώρος ούτε μία σακούλα. Παρά ταύτα τα πήρε ένα ολόκληρο χρόνο και μπήκαν 30.000 τόνοι. Βεβαία εδώ και 6-7 χρόνια είναι υπέρ-κορεσμένος. Όταν κλείσει θα πρέπει να φροντίσουμε το χώρο.\nΛίγες ημέρες ΕΛΕΟΣ έκκληση κάνω, λίγη λογική να υπάρξει σε αυτούς τους ανθρώπους. Πέρυσι όντως υπήρξε μέτρο πίεσης. Αυτή τη στιγμή όμως όλες οι πολιτικές δυνάμεις της Ζακύνθου υπάρχει μία καθολική αποδοχή ότι μοναδικός χώρος να φιλοξενήσει τα απορρίμματα είναι ο ΛΙΒΑΣ. Άρα μέτρο πίεσης να κάνουμε σε ποιον; Πολλές φορές βέβαια χρειάζεται να υπάρχει και αυτό.\nΟυσιαστικά η περιοχή, το αντισταθμιστικό είναι όταν κλείσει να αποκατασταθεί. Έχουμε καταθέσει πρόταση για εξορύξει των απορριμμάτων. Υπάρχει ένα κώλυμα στο υπουργείο ως προς κάποιες νέες διατάξεις και δεν έχουμε προχωρήσει αυτή τη παρέμβαση. Πρέπει να επανορθώσουμε τα λάθη της Ζακύνθου και ο βιασμός του περιβάλλοντος να επανέλθει σε μία λογική.\nΚανένα δρομολόγιο καθόσον γνωρίζω δεν δέχεται από σήμερα ο ΧΥΤΑ. Σημασία όμως έχει να κιθαρίσει όλο το νησί και για λίγες ημέρες να κάνουμε και λόγω των εορτών υπομονή. Η εκτίμηση μου είναι ότι σε λίγες ημέρες ξεκινάει η διαχείριση.\nΟ δήμος μας είναι ένας δύσκολος δήμος με κακό παρελθόν και πάρα πολλά προβλήματα που οι αρμόδιοι δεν τα χειρίστηκαν σωστά.\nΕίναι σημαντικό ότι τη περασμένη εβδομάδα περάσαμε την έγκριση του ισολογισμού του 2013 με ένα τεύχος παρατηρήσεις. Υπήρξε προβληματική λειτουργία σε κάποιους τομείς. Η παράταξη του κ.Αρμένη αναφέρθηκε σε κάποια στοιχεία. Θα πρέπει να υπάρχει πλήρη εικόνα . Στοιχεία, παρατηρήσεις και ισολογισμός αναφέρουν και τα καλώς και τα κακώς κείμενα. Ο ισολογισμός του δήμου ελέγχεται από το ελεγκτικό συνέδριο. Άρα την ευθύνη την έχει η δικαιοσύνη. Άρα ως προς τι προσπαθούν κάποιοι να δημιουργήσουν πολιτικές εντυπώσεις εις βάρος άλλων παρατάξεων. Ένας ισολογισμός δεν τελειώνει στο δημοτικό σύμβουλοι προχωράει στο ελεγκτικό συνέδριο. Άρα όλα αυτά γίνονται για να δήθεν κτυπήματα κάτω από τη μέση.\nΥπήρξαν κάποια στοιχεία από την απογραφή του 2011 τα οποία είχε καταγράψει από το κάθε δήμο που καταγράφηκαν στο νέο Καλλικρατικό δήμο. Παρουσιάστηκαν στο δημοτικέ σύμβουλοι τη περασμένη εβδομάδα και υπήρξε αντιπαράθεσε αν έχει γίνει σωστά η καταγραφή. Αυτά τα στοιχειό κατατέθηκαν και γι αυτά έκανε λόγο η μείζονα αντιπολίτευσης.\nΤο leader εγκρίθηκε. Μπορεί κάποιοι να στενοχωρηθούν. Οφείλουν μία δημόσια συγγνώμης αυτοί που ήταν ενάντιοι στο πρόγραμμα και να τους κρίνει η κοινωνία του νησιού για τη συμπεριφορά τους. με καταγγελίες που υπήρχαν είχαν στόχο να απενταχθεί η Ζάκυνθος. Δεν τα κατάφεραν. Προσπάθησαν να χτυπήσουν κάποιους που δεν συμπαθούσαν ,υπήρξε γενικά επίθεση κατά του νέου φορέα.\nΔουλέψαμε πάρα πολύ σκληρά γιατί γνωρίζαμε τι σημαίνει αυτό για το τόπο μας. Είναι ικανοί άνθρωποι που δούλεψαν σκληρά και ανιδιοτελώς προκειμένου να φτάσουμε σε αυτό το αποτέλεσμα. Οι τομείς που έχουν επιλεγεί προήλθαν από μία διαβούλευση. Άρα οι στόχοι του προγράμματος έχουν μπει και δε μπορούμε να παρεκκλίνουμε από αυτούς.\nΣταύρος Σκιαδόπουλος (Πρόεδρος του Συλλόγου ΒΡΑΧΙΟΝΑΣ)\nΤρέχουν οι εξελίξεις και από τι φαίνεται με πολύ μεγάλη ταχύτητα. Αν συμβαίνουν τα μισά από όσα προείπατε ότι συμβαίνουν τότε αυτοί οι άνθρωποι πρέπει να φύγουν και να σταματήσουν να κοροϊδεύουν τους ζακυνθινούς.\nΕγώ το ξαναείπα στο ΛΙΒΑ είμαστε στο μείον 20. Εμείς τη Παρασκευή πήγαμε στο τμήμα περιβάλλοντος που έχει αλλάξει και ο προϊστάμενος, γνωριστήκαμε κι εκεί δεν υπάρχει τίποτα , δεν έχουν καταθέσει τίποτα. Μιλάω για το φάκελο τον πολυσυζητημένο φάκελο. Έχει στα χέρια του μία μελέτη της ΑΕΠΟ. Είναι πολύ πιο αυστηρή και αυτό που το έχουν στα χέρια τους πρέπει να το εφαρμόσουν. Δεν έχουν παραλάβει τα μηχανήματα. Ηλεκτρικό ρεύμα δεν έχουν πάει, δρόμους δεν έχουν κάνει από πού θα ανέβουν; Θα πρέπει ο κ.Πρόεδρος του δημοτικού συμβουλίου, να ξαναβγεί στην εκπομπή σας σε μία εβδομάδα και να μας πει αν ανέβηκε επάνω. Εγώ το αποκλείω με τα δεδομένα που έχουμε στα χέρια μας να συμβεί. Για να εφαρμόσουν όλα αυτά τα πράγματα θα πρέπει να έχουν άδειες και δεν έχουν τίποτα.\nΓια να ανέβουν εκεί θα πρέπει να γνωμοδοτήσουν όλες οι υπηρεσίες θετικά που εμπλέκονται . Όταν πάρουν το φάκελο θα πρέπει να το ελέγξουν. Κανένας υπάλληλος δε θα διακινδυνεύσει τη θέση του για να βάλει μία υπογραφή. Από τη στιγμή που δεν έχουν καταθέσει κάτι και που έχουν, αν έχουν, τα προβλήματα τους, σε 5 ημέρες θα προλάβουν να τα κάνουν;\nΕκτός από τα απορρίμματα θέλω να πω και είναι καταγγελία από χωριανούς, γιατί δεν σκέπτονται να κάνουν και τοπικό συμβούλιο, το χωριό είναι βυθισμένο στο σκοτάδι και έχει γίνει και χωματερή.\nΣε ένα άλλο σημείο έχει πέσει ο δρόμος.\nΕμείς αγαπάμε το τόπο μας και αγωνιζόμαστε χωρίς συμφέρον. Να βγουν να πουν αλήθεια\nΜε το κ.Κασσιμάτη δεν έχουμε μιλήσει. Μετά τις μεγάλες κουβέντες που μας είπε όταν ήρθε στο Κατοστάρι δεν νομίζω ότι έχει και μεγάλη διαφορά αν συμφωνούν και οι 3 πτέρυγες ότι ο ΛΙΒΑΣ ΕΙΝΑΙ ΜΟΝΟΔΡΟΜΟΣ. Και οι 3 γνωρίζουν τις δυσκολίες. Αλλιώς θα ήταν εκεί και θα μάζευαν σήμερα σκουπίδια.\nΔείτε ολόκληρη την εκπομπή στο Ionianradio.gr (04/12/2017)


Αθηνά Κακούρη, «Αλφαβητάρι Νεοελληνικής Ιστορίας». Το εξώφυλλο της έκδοσης.\nΑθηνά Κακούρη: «Όταν δεν ομονοούμε, καταστρεφόμαστε»\nΗ συγγραφέας μίλησε στο ΑΠΕ-ΜΠΕ\nαπό Archaeology Newsroom - Δευτέρα, 22 Νοεμβρίου 2021\nΣυνοπτικό, εύληπτο, ουσιαστικό. Το νέο, ιστορικό, βιβλίο της Αθηνάς Κακούρη με τίτλο Αλφαβητάρι Νεοελληνικής Ιστορίας. Επανάσταση – Καποδίστριας – Όθων. 1821-1862, που κυκλοφόρησε πρόσφατα από τις Εκδόσεις Καπόν, περιλαμβάνει όλα τα παραπάνω. Κυρίως, όμως, καταφέρνει να δώσει –με τη βοήθεια της εξαιρετικής έκδοσης– μια συνέχεια των όσων έγιναν στον τόπο μας από το ξέσπασμα της Επανάστασης ως την Έξωση του βασιλιά Όθωνα. «Αν διηγηθεί κανείς και τις τρεις αυτές φάσεις ως συνέχεια η μία της άλλης, τότε η εικόνα γίνεται πιο εύγλωττη», «ο αναγνώστης μπορεί να παρακολουθήσει τη διαδρομή ζωής όλων των πρωταγωνιστών της Επανάστασης» και «να αποτιμήσει σωστά πόση και ποια υπήρξε η συμβολή του καθενός τους συνολικά και όχι μόνον κατά τον Αγώνα», τονίζει στο ΑΠΕ-ΜΠΕ η Αθηνά Κακούρη, που θεωρεί ότι αυτό που θα έπρεπε να μας εμπνέει σήμερα από το 1821 είναι «η ευψυχία και η ομόνοια».\nΑκολουθεί η συνέντευξη που έδωσε η συγγραφέας Αθηνά Κακούρη στο ΑΠΕ-ΜΠΕ και στη δημοσιογράφο Ελένη Μάρκου:\nΕ.: Πότε και με ποιο σκεπτικό ξεκινήσατε τη συγγραφή του βιβλίου Αλφαβητάρι Νεοελληνικής Ιστορίας. Επανάσταση – Καποδίστριας – Όθων. 1821-1862;\nΑ.: Είναι πολλά χρόνια που δουλεύει στο μυαλό μου μια τέτοια ιδέα. Βλέπετε, αν διηγηθεί κανείς και τις τρεις αυτές φάσεις ως συνέχεια η μία της άλλης, τότε η εικόνα γίνεται πιο εύγλωττη. Εννοώ ότι ο αναγνώστης μπορεί να παρακολουθήσει τη διαδρομή ζωής όλων των πρωταγωνιστών της Επανάστασης από όταν εμφανίζονται στην ελληνική σκηνή μέχρι τον πολιτικό παροπλισμό τους ή τον θάνατό τους γύρω στα 1850. Έτσι μπορεί να αποτιμήσει σωστά πόση και ποια υπήρξε η συμβολή του καθενός τους συνολικά και όχι μόνον κατά τον Αγώνα.\nΕ.: Το 2013 εκδόθηκε το βιβλίο σας 1821. Η αρχή που δεν ολοκληρώθηκε. Ποια η διαφορά του με το «Αλφαβητάρι»;\nΑ.: Το 1821. Η Αρχή που δεν ολοκληρώθηκε περιλαμβάνει την Επανάσταση και τα τριάμισι χρόνια διακυβέρνησης του Καποδίστρια. Αυτό εδώ είναι μια σύντομη Ιστορία των σαράντα πρώτων ετών του νεοελληνικού μας κράτους.\nΕ.: Τι σας έλκει σε αυτήν την περίοδο της νεοελληνικής ιστορίας;\nΑ.: Είναι η αρχή – το ξεκίνημα του νεοελληνικού κράτους μας. Και η αρχή, συνήθως, προσδιορίζει και τη συνέχεια. Αλλά δεν με ενδιαφέρει αποκλειστικά αυτή η περίοδος. Τα περισσότερα μάλιστα έργα μου αναφέρονται σε γεγονότα μεταξύ 1870 και 1920.\nΕ.: Στο Αλφαβητάρι αναφέρεστε στα αγγλικά δάνεια προς την Ελλάδα το 1824-25, από τα οποία ελάχιστα χρήματα έφτασαν στη χώρα μας, η δε διαχείριση του δεύτερου δανείου από τους Εγγλέζους της Φιλελληνικής Επιτροπής υπήρξε σκανδαλώδης: Από τις 1.100.000 λίρες που ξεκαθάρισαν μετά τα έξοδα και τις προμήθειες, οι Έλληνες δεν πήραν ούτε μία (!), όπως λέτε στο βιβλίο σας. Θέλετε να μας σχολιάσετε το γεγονός; Γνωρίζετε αν τα γεγονότα αυτά παρουσιάστηκαν ποτέ στην πραγματική τους διάσταση εκείνη την περίοδο; Έγινε ποτέ «αποτίμηση» των ευθυνών;\nΑ.: Τα δάνεια ήταν δύο. Συνήφθησαν με Άγγλους τραπεζίτες και τη μεσολάβηση της Φιλελληνικής Επιτροπής στο Λονδίνο, με εγγύηση τις εθνικές γαίες. Το πρώτο ήταν για 800.000 λίρες Αγγλίας και ακολούθησε σε λίγους μήνες δεύτερο, για 2.000.000 λίρες Αγγλίας. Από το πρώτο, μετά την αφαίρεση εξόδων, προκαταβλητέων τόκων, προμηθειών και διάφορων άλλων, έφθασαν μετά από πολλούς μήνες στα χέρια της Κυβερνήσεως Κουντουριώτη 298.700 λίρες Αγγλίας, όλες κι όλες. Τα περισσότερα από αυτά τα χρήματα ξοδεύτηκαν για να δελεαστούν και να εξαγοραστούν αφενός οι οπλαρχηγοί της Στερεάς ώστε να κατεβούν και να χτυπήσουν τους Πελοποννήσιους προύχοντες και, αφετέρου, οι πολεμιστές της μερίδας των Πελοποννήσιων προυχόντων για να τους εγκαταλείψουν. Έτσι η μερίδα Κουντουριώτη, Μαυροκορδάτου, Κωλέττη, Τρικούπη, υπερίσχυσε.\nΑπό το δεύτερο δάνειο, των δύο εκατομμυρίων λιρών Αγγλίας, ξεκαθάρισαν 1.100.000 μετά την κράτηση των εξόδων, τόκων, προμηθειών κ.λπ. Αυτό το ποσό έμεινε όλο στα χέρια των Άγγλων της φιλελληνικής επιτροπής του Λονδίνου. Εκείνοι, χωρίς καν να συμβουλευτούν τους Έλληνες, παρήγγειλαν πολεμικά πλοία και βαρύ οπλισμό σε διάφορα εργοστάσια της Αγγλίας και της Αμερικής, με τέτοιους όρους, με τέτοιο τρόπο και με τόσο πενιχρό αποτέλεσμα, ώστε το σκάνδαλο ξέσπασε ακόμη και στις αγγλικές εφημερίδες. Η Ελλάς, όπως ήταν προβλέψιμο, δεν μπορούσε να πληρώσει τους τόκους και έτσι χρεοκόπησε το 1827 πριν καν αναγνωριστεί ως κράτος (1830). Το χρέος αυτό έγινε αργότερα στα χέρια της Αγγλίας εργαλείο αλλεπάλληλων εξευτελισμών της χώρας μας μέχρι τα τέλη του 19ου αιώνα, όταν –επί Γεωργίου Α’ πλέον– ο πρέσβης μας στο Λονδίνο, Ιωάννης Γεννάδειος, πέτυχε μια συμβιβαστική λύση και το θέμα έληξε.\nΣημειώνω εδώ ότι, και τότε αλλά και σήμερα, υπάρχουν εκείνοι που ισχυρίζονται ότι τα δάνεια ήταν μεν οικονομικά ασύμφορα, αλλά χάρη σε αυτά άνοιξε ο δρόμος για την αναγνώρισή μας από την αγγλική και, συνακόλουθα, τη διεθνή διπλωματία. Το εάν το επιχείρημα ευσταθεί ή όχι, μένει στην κρίση του καθενός μας.\nΕ.: Μετά την Επανάσταση του 1821 ακολούθησαν πολλά δεινά: ένδεια κατοίκων, αναρχία, εμφύλιοι πόλεμοι, αρνητική εμπλοκή ξένων δυνάμεων, αμφιλεγόμενοι πολιτικοί, δολοφονίες ικανών πολιτικών (Καποδίστριας) και ηρώων του ’21 (Οδυσσέας Ανδρούτσος, Πάνος Κολοκοτρώνης), φυλακίσεις (Θεόδωρος Κολοκοτρώνης)… Στο βιβλίο σας, με εύληπτο και συνοπτικό τρόπο, μεταφέρετε τη συνολική εικόνα περίπλοκων καταστάσεων, χωρίς προσπάθεια εξωραϊσμού. Πόσο απλός ή δύσκολος ήταν ο εντοπισμός των πηγών σας; Πόσο απλή ή δύσκολη ήταν η κατανόηση των βαθύτερων αιτιών των γεγονότων που ακόμα και σήμερα ενοχλούν;\nΑ.: Τα στοιχεία για όλα αυτά είναι προσιτά στον καθένα, καθώς έχουν μελετηθεί και δημοσιευθεί από καιρό. Δεν συνάντησα λοιπόν εκεί καμία δυσκολία. Όσο για τις συγκρούσεις, αυτές ήταν, νομίζω, αναμενόμενες. Όταν μια κατάσταση καταρρέει και είναι άδηλο τι θα την αντικαταστήσει, ξεπροβάλουν πολλές και διαφορετικές δυνάμεις που φιλοδοξούν να καταλάβουν το κενό που δημιουργείται. Έτσι και στον Αγώνα. Προύχοντες και οπλαρχηγοί διεκδίκησαν την εξουσία που είχαν μόλις αποσπάσει από τούς Οθωμανούς. Η Ιστορία, όλων των χωρών και όλων των εποχών, είναι γεμάτη από τέτοιες φάσεις. Ακόμη και η ανάμειξη ξένων δυνάμεων είναι κοινότατη, είτε με στρατό είτε μυστικά, με χρήματα, όπως έκαμε σε μας τότε η Αγγλία.\nΟι εμφύλιοι υπήρξαν πάντοτε κατάρα για μας τους Έλληνες. Αλλά ας μην κρυφο-καμαρώνουμε πως τάχα είναι αποκλειστικότητά μας και απόδειξη της κατευθείαν καταγωγής μας από τους αντιπάλους του Πελοποννησιακού Πολέμου. Δεν είναι. Είναι απλούστατα κοινές αθλιότητες.\nΕ.: Κοιτώντας από μακριά τα γεγονότα, ποια προσωπικότητα της περιόδου θαυμάζετε και γιατί; Και το αντίστροφο, ποια προσωπικότητα θεωρείτε ότι υπόσκαψε πιο πολύ τις ελληνικές υποθέσεις;\nΑ.: Η πιο θαυμαστή προσωπικότητα είναι βεβαίως ο Καποδίστριας. Αυτός θα είχε αφήσει το αποτύπωμά του στην ευρωπαϊκή Ιστορία έστω και αν δεν είχε ποτέ του ενδιαφερθεί για την Ελλάδα. Υπήρξαμε αφάνταστα τυχεροί που τον είχαμε. Και ακόμη πιο αφάνταστα ανόητοι που τον δολοφονήσαμε, τότε μεν υποκινούμενοι από Άγγλους και Γάλλους, σήμερα δε, για λόγους που αδυνατώ να κατανοήσω, τον δολοφονούμε και πάλι με δηλητηριώδεις χαρακτηρισμούς όπως «δικτάτορας».\nΑντιθέτως, έχω μεγάλες αμφιβολίες για τον Ιωάννη Κωλέττη, τον γιατρό που έχοντας ζήσει στην αυλή του Αλή Πασά είχε αντιγράψει τις μεθόδους του. Αυτός, που δίχως την Ελλάδα θα ήταν ανύπαρκτος, έγινε Υπουργός Εσωτερικών και, επί Βαυαρών, πρωθυπουργός και στο τέλος πέθανε τιμώμενος πολύ από τον βασιλιά Όθωνα – και ξεφούρνισε κι εκείνη τη φράση για τη «Μεγάλη Ιδέα» που φοβούμαι ότι την πληρώσαμε πολύ ακριβά. Το χειρότερο όμως για μένα είναι ότι, ων Υπουργός Εσωτερικών στην κυβέρνηση Μαυροκορδάτου, το 1824, στον δεύτερο εμφύλιο πόλεμο, κάλεσε τους οπλαρχηγούς της Στερεάς να κατεβούν στην Πελοπόννησο για να λεηλατήσουν τους εκεί προύχοντες και τις λίρες των δανείων. Υπάρχει άραγε υπηρεσία προς την πατρίδα που να μπορεί να αντισταθμίσει μια τέτοια προτροπή προς τον αλληλοσπαραγμό;\nΕ.: Γνωρίζουμε (ή ενδιαφερόμαστε να μάθουμε) πραγματικά τη νεοελληνική ιστορία μας;\nΑ.: Ενδιαφέρον για την Ιστορία μας υπάρχει. Εκδίδονται πάμπολλα βιβλία Ιστορίας, και ακόμη περισσότερα ιστορικά μυθιστορήματα. Αυτό που νομίζω ότι λείπει δεν είναι οι σοβαρές μελέτες, αλλά σύντομα, απλά και ευκολοδιάβαστα βιβλία που να τα προσεγγίζει άνετα ο μέσος αναγνώστης και να τον κάνουν να καταλαβαίνει πρώτον ότι τα περασμένα αυτά γεγονότα τον αφορούν και δεύτερον να του αφήνουν στο μυαλό ως ξεκάθαρο αποτύπωμα την αλληλουχία των γεγονότων.\nΕ.: Τι πιστεύετε για τον τρόπο που αυτή διδάσκεται στα σχολεία;\nΑ.: Δεν έχω αρκετές γνώσεις για να απαντήσω σ’ αυτό υπεύθυνα. Εκείνο που ξέρω, γιατί μου το λένε καθηγητές και το αντιμετωπίζω κι εγώ κάθε φορά που πηγαίνω να μιλήσω σε σχολείο, είναι ότι τα νέα παιδιά αδιαφορούν για την Ιστορία και το ίδιο το μάθημα τους είναι βαρετό, όταν δεν τους είναι και αποκρουστικό. Αυτό οφείλεται και στο γεγονός ότι τα διδακτικά βιβλία είναι δύσκολα, επειδή έχουν καταργήσει την αφήγηση, και πληκτικά διότι τόσο η σελιδοποίηση όσο και η εικονογράφηση δεν είναι περιωπής.\nΣυγχρόνως, η διδασκαλία ανατίθεται συχνά σε καθηγητές που ούτε έχουν σπουδάσει ούτε τους ενδιαφέρει η Ιστορία. Αυτό οδηγεί στην αποστήθιση. Στην δική μου εποχή αυτή απαγορευόταν, ο δάσκαλος καταλάβαινε αμέσως αν ένας μαθητής «τα έλεγε παπαγαλιστί» και τον διέκοπτε. «Πες τα παιδί μου με δικά σου λόγια!», του έλεγε. Αλλά όταν ο καθηγητής είναι άσχετος –γιατί έχει προσληφθεί για να διδάξει π.χ. μια ξένη γλώσσα– τότε δεν εμπιστεύεται παρά μόνον εκείνο που βρίσκει μέσα στο βιβλίο και ακριβώς με την ίδια διατύπωση, δηλαδή παπαγαλία.\nΒεβαίως, υπάρχουν πολλοί, εξαιρετικά καλοί δάσκαλοι Ιστορίας. Μερικούς τους έχω γνωρίσει και τους θαυμάζω και τους σέβομαι πολύ. Αλλά φοβούμαι πως δεν αποτελούν τον κανόνα.\nΕ.: Διακόσια χρόνια μετά την Επανάσταση του 1821: Τι μας εμπνέει (ή θα έπρεπε να μας εμπνέει) σήμερα από την επέτειο;\nΑ.: Θα έπρεπε να μας διδάσκει την ανάγκη της ομόνοιας. Όταν δεν ομονοούμε, καταστρεφόμαστε. Θα έπρεπε ακόμη να μας διδάσκει την ανάγκη της επιμονής, της ευψυχίας. Αυτό που έκαμψε τις Δυνάμεις και τις ανάγκασε να αναγνωρίσουν ένα ανεξάρτητο ελληνικό κράτος, ήταν το ότι οι Ρωμηοί υφίσταντο το ένα φοβερό χτύπημα μετά το άλλο –σφαγή της Χίου, καταστροφή της Κάσου, καταστροφή των Ψαρών, καταστροφή του Μεσολογγίου–, και όμως δεν σταματούσαν τον πόλεμο. Ευψυχία λοιπόν και ομόνοια.\nΕ.: Έχετε ασχοληθεί με όλα σχεδόν τα είδη γραφής: αστυνομική λογοτεχνία, ιστορικό μυθιστόρημα (η Πριμαρόλια ήταν από τα ωραιότερα μυθιστορήματα που έχω διαβάσει), δημοσιογραφικά κείμενα και μεταφράσεις. Ποιο είδος σας εκφράζει περισσότερο και με ποιο θα θέλατε να είχατε ασχοληθεί πιο πολύ;\nΑ.: Θα ήθελα να είχα γράψει ακόμη δύο τουλάχιστον μυθιστορήματα. Ένα τοποθετημένο στην εποχή του Γεωργίου Α’, και μάλιστα μετά τον πόλεμο του 1897 που χάσαμε. Θα ήθελα να δείξω ανάγλυφα το πώς μαζέψαμε τότε τις δυνάμεις μας για την επόμενη μέρα. Η δράση θα μπορούσε να επικεντρώνεται στον Φιλολογικό Σύλλογο «Παρνασσός», αυτό το εκπληκτικό έργο που το ξεκίνησαν τέσσερα παιδιά και έγινε το κορυφαίο πνευματικό και κοσμικό ίδρυμα της χώρας μας. Και ένα άλλο μυθιστόρημα, που θα ήταν η συνέχεια του «Θέκλη» και του «Ξιφίρ Φαλέρ» και θα διαδραματιζόταν μεταξύ 1917 και 1920, την τριετία της βενιζελικής κυριαρχίας, όπου λαμβάνεται και η μοιραία απόφαση για την απόβαση στη Σμύρνη.\nΕ.: Θέλετε κάτι να προσθέσετε;\nΑ.: Να ευχηθώ να γλυτώσουμε από την περίεργη ραγιαδοσύνη που μας έχει καταλάβει τώρα τελευταία και μας κάνει να διαβάζουμε πολύ, μα πολύ περισσότερο, ξένους ιστορικούς που γράφουν για την Ελλάδα από ό,τι διαβάζουμε τους Έλληνες που γράφουν για την πατρίδα τους. Θα έλεγε κανείς πως μετά το κλείσιμο των βιομηχανιών μας, της «Πίτσος» και της «Ιζόλα» και της «Πειραϊκής Πατραϊκής», αποφασίσαμε πως μόνον ξενόφερτα προϊόντα υπάρχουν αξιόλογα και η χρήση τους δεν περικλείει κανέναν κίνδυνο για την αυτογνωσία μας.\nΚαι ακόμη να ευχηθώ να σκύψουμε ξανά στην Ιστορία μας. Είναι τελείως ξεχωριστή. Γεμάτη εκπλήξεις. Παραπέμπει, δε, διαρκώς στις ευρωπαϊκές εξελίξεις – όπου ο ρόλος της δεν υπήρξε ούτε είναι αμελητέος.


Οπίσθια Ρινορραγία - Δρ. Γεράσιμος Κυριακίδης\nYou are here: Home / Εγχειρήσεις / Οπίσθια Ρινορραγία\nΗ οπίσθια ρινορραγία είναι δυνητικά μια επικίνδυνη κατάσταση για την ζωή του ασθενή και είναι ένα πρόβλημα που πολλές φορές δύσκολα αντιμετωπίζετε.\nΗ ρινορραγία είναι ένα πρόβλημα που συχνά αντιμετωπίζει ο ωτορινολαρυγγολόγος στα επείγοντα περιστατικά της καθημερινότητας. Τις περισσότερες φορές δεν ανευρίσκετε το σημείο που αιμορραγεί και επίσης δεν ανευρίσκετε κάποια αιτία. Όταν η ρινορραγία είναι πρόσθια και ανευρίσκετε το σημείο αιμορραγίας μπορεί να αντιμετωπιστεί με χημική η ηλεκτρική καυτηρίαση. Αντιμετωπίζετε επίσης με πωματισμό (γάζα στην μύτη) το οποίο είναι επώδυνο και μπορεί να δημιουργήσει πολλά προβλήματα όπως υποξία, αναπνευστική δυσχέρεια τραύμα στο εσωτερικό της μύτης η ακόμη και νέκρωση. Ο πωματισμός λόγω του τραυματισμού που προκαλεί καταστρέφει τον βλεννογόνο της μύτης και αυτό οδηγεί σε φαύλο κύκλο με επαναλαμβανόμενες ρινορραγίες. Παλαιότερα οι τεχνικές που ακoλουθούνταν εκτός του πωματισμού ήταν η απολίνωση της έσω γναθιαίας αρτηρίας διά μέσω του ιγμορείου άντρου η απολίνωση της έξω καρωτίδας. Οι τεχνικές αυτές έχουν σχεδόν καταργηθεί λόγω του ότι μπορούν να προκαλέσουν τραυματισμό στο υποκόγχιο και στο πνευμονογαστρικό νεύρο αντίστοιχα. Λόγω αυτών των προβλημάτων σε μεγάλες ρινορραγίες έχει καθιερωθεί σαν ρουτίνα η ενδοσκοπική απολίνωση η καυτηρίαση της σφηνουπερώιου αρτηρίας.


> Αξεσουάρ>Εργαλεία>Bontrager Torque Wrench 5Nm\nΤα μοντέρνα ποδήλατα απαιτούν εργαλεία ακριβείας για να αποφευχθούν ζημιές, ειδικά σε ανθρακονημάτινα εξαρτήματα.\nΤο ροπόκλειδο αυτό είναι εργοστασιακά ρυθμισμένο στα 5Nm ροπής έτσι ωστε να μπορούν να εφαρμοστούν με ασφάλεια επάνω στο ποδήλατο, ανθρακονημάτινα εξαρτήματα όπως λαιμοί και τιμόνια.\nΔιαθέτει κλειδί τύπου allen μεγέθους 4mm έτσι ωστε να είναι συμβατό με τα περισσότερα εξαρτήματα. Ένα απαραίτητο εργαλείο για κάθε ιδιοκτήτη ανθρακονημάτινου και όχι μόνο ποδηλάτου.\nΔουλέψτε και με τα δύο σας χέρια σε φρένα και ταχύτητες με την ειδική πένσα της Pedros. Περισσότερες Πληροφορίες


«Γιορτή της Μητέρας»:Κομεντί με την Τζούλια Ρόμπερτς και την Τζένιφερ Άνιστον | Euronews\n«Γιορτή της Μητέρας»:Κομεντί με την Τζούλια Ρόμπερτς και την Τζένιφερ Άνιστον\nΑπό Argyro Kraia • ανανεώθηκε πριν: 14/04/2016\nΤι καλύτερο για τη γιορτή της Μητέρας από μια κωμωδία του Γκάρι Μάρσαλ; Η τελευταία ταινία του αγαπημένου σκηνοθέτη, υπόσχεται γέλιο και δάκρυα σε μια ξεκαρδιστική και συγκινητική ιστορία, για διαφορετικές μαμάδες που η κάθε μια έχει να αντιμετωπίσει τις δικές τις δυσκολίες, την εβδομάδα που προηγείται της Γιορτής της Μητέρας.\nΣτην ταινία «Γιορτή της Μητέρας» πρωταγωνιστούν οι Τζένιφερ Άνιστον, Τζέισον Σουντέικις, Κέιτ Χάντσον και Τζούλια Ρόμπερτς,\nΗ Τζούλια Ρόμπερτς και ο σκηνοθέτης Γκάρυ Μάρσαλ και πάλι μαζί στη νέα ρομαντική κωμωδία « Η Ημέρα της Μητέρας». Η Ρόμπερτς παίζει μια παρουσιάστρια της τηλεόρασης που βάζει την καριέρα της πάνω από όλα. Η Τζένιφερ Άνιστον είναι μια ανύπαντρη μητέρα, που ο σύντροφός της την άφησε για μια νεότερη γυναίκα. Και ο Τζέισον Σουντέικις παίζει έναν πατέρα που αγωνίζεται να τα βγάλει πέρα με τις έφηβες κόρες του.\nΗ Ρόμπερτς έπαιζε την πόρνη στο «Pretty Woman», η οποία έκανε πιάτσα στην Hollywood Boulevard .Εκεί έκανε πρεμιέρα η ταινία «Γιορτή της Μητέρας».«Επιστρέψαμε στη σκηνή του εγκλήματος εδώ στη Hollywood Blvd. Είναι αστείο να είμαι εδώ με τον Γκάρυ και να μας υποδέχονται Μια φορά κι έναν καιρό μαύρα μεσάνυχτα προσπαθούσαμε να γυρίσουμε τα πλάνα μας. Έχουμε διανύσει πολύ δρόμο για να φτάσουμε πάλι στο ίδιο μέρος.»\nΓια τον 81 ετών σκηνοθέτη, η «Γιορτή της Μητέρας» είναι μια ταινία με την οποία ο καθένας έχει κάποια κοινά καθώς βασίζεται σε μια απλή ιδέα .«Δεν έχει σημασία τι κάνετε. Όλοι ξέρετε τι σημαίνει μητέρα επειδή όλοι είχατε μία. Όλοι το έχουμε ζήσει αυτό. Θα πρέπει να κατανοήσετε ότι η μητέρα σας είναι η πρώτη που σας αγαπά και ελπίζετε αυτό να διαρκέσει .Μερικές φορές αυτό γίνεται άλλες πάλι οχι. .Η μητέρα μου είχε μεγάλη επιρροή πάνω μου και αυτός είναι ο λόγος που ήθελα να κάνω αυτή την ταινία. »\nΟ Μάρσαλ έχει βάλει την υπογραφή του του όχι μόνο στο «Pretty Woman», αλλά και στο «Valentine’s Day» και στο «New Year’s Eve».\nΓια την Άνιστον, η ευκαιρία να συνεργαστεί με τον θρυλικό σκηνοθέτη είναι κάτι που πάντα ήθελε να κάνει.«Είναι ο Γκάρυ Μάρσαλ και είναι όλα όσα του καταμαρτυρούν. Είναι ευγενικός , γλυκός γενναιόδωρος. Είναι υπέροχος και ο καθένας θα κάνει σχεδόν τα πάντα γι ‘αυτόν.»\nΗ παγκόσμια πρώτη προβολή της ταινίας αναμένεται στα τέλη Απριλίου.\nΤαινιοθήκη: Ελλάδα-Γαλλία, Κινηματογραφική Συμμαχία\nΓαλλία: Με το φακό του Αντρέ Σεράνο\nΔημοτικό Θέατρο Πειραιά: «Η Γυναίκα της Ζάκυθος» σε σκηνοθεσία της Άντζελας Μπρούσκου\nΕλλάδαCovid-19ΚύπροςΡωσίαΚυριάκος Μητσοτάκηςεμβόλιο COVID-19Ευρωπαϊκή ΈνωσηΕμανουέλ ΜακρόνΚρήτηΑυστραλίαΙταλία


Σε απόγνωση οι 8μηνίτες στο Δήμο Ιωαννιτών\nΚραυγή απελπισίας από τους εργαζόμενους στο Δήμο Ιωαννιτών, μέσω των προγραμμάτων κοινωφελούς εργασίας, που παραμένουν απλήρωτοι, χωρίς κανείς να ενδιαφέρεται.\nΗ επιστολή που μας έστειλαν τα λέει όλα:\n« κ. Καλτσή,\nπραγματικά είναι αδιανόητο και σχεδόν ανάλγητο θα έλεγα σε μια τόσο δύσκολη περίοδο που διανύουμε οι εργαζόμενοι των 8 μηνών κοινωφελούς εργασίας του Δήμου Ιωαννιτών να παραμένουμε ακόμα και σήμερα (21/11) απλήρωτοι για τον μήνα Οκτώβριο!\nΟ τοπικός ΟΑΕΔ που είναι υπεύθυνος για την μισθοδοσία τι κάνει; όποιο πρόβλημα και να είχε προκύψει με τις καταστάσεις μισθοδοσίας(εάν πήγαν πχ λάθος συμπληρωμένες) θα έπρεπε ήδη να έχει ξεκαθαριστεί.\nΟ κόσμος υποφέρει και ο Δήμαρχος σφυρίζει αδιάφορα, τα τοπικά μέσα γάργαρα έχουν κάνει το θέμα που και προφανώς έχει φτάσει στα αυτιά τους. Είναι τουλάχιστον αισχρό να κάθονται στα γραφεία τους και να πληρώνονται οι μόνιμοι ενώ οι συμβασιούχοι στο έλεος του... θεού(;;).\nΗ τοπική επιθεώρηση εργασίας τι λέει για το θέμα; Θα αποδοθούν ευθύνες ; ο Δήμαρχος θα πάρει δημόσια θέση; σε περίοδο που δεν έχουν φόρτο εργασίας πραγματικά δεν υπάρχει καμιά δικαιολογία.»


healthreportaz.gr » Νέα έρευνα συνδέει την απώλεια της όσφρησης με το προσδόκιμο ζωής\nΝέα έρευνα συνδέει την απώλεια της όσφρησης με το προσδόκιμο ζωής\n02 Οκτωβρίου 2014 18:55\nΗ αξιολόγηση της αίσθησης της όσφρησης των ανθρώπων σε μεγάλη ηλικία θα μπορούσε να βοηθήσει τους ανθρώπους να προβλέψουν πόσο πιθανό είναι να βρίσκονται εν ζωή 5 χρόνια αργότερα, υποδεικνύει έρευνα που δημοσιεύεται στο περιοδικό ‘’PLOS One’’.\nΗ έρευνα, που πραγματοποιήθηκε σε 3.000 ενήλικες, ανακάλυψε ότι ποσοστό 39% όσων είχαν την πιο φτωχή αίσθηση όσφρησης είχαν πεθάνει εντός 5 ετών σε σύγκριση με ποσοστό 10% που εντόπιζε σωστά τις οσμές.\nΕπιστήμονες δήλωσαν ότι η απώλεια της αίσθησης της όσφρησης δεν προκαλεί θάνατο αλλά μπορεί να αποτελεί πρώιμο προειδοποιητικό σημάδι.\nΟι ερευνητές σημειώνουν ότι οποιοσδήποτε παρατηρεί αλλαγές διαρκείας θα πρέπει να αναζητήσει ιατρική συμβουλή.\nΕρευνητές από το University of Chicago ζήτησαν από δείγμα ενηλίκων ηλικίας 57-85 ετών να λάβουν μέρος σε γρήγορο τεστ οσμών.\nΗ αξιολόγηση αφορούσε τον εντοπισμό διαφορετικών οσμών που περιέχονταν στην άκρη μαρκαδόρων.\nΣτις οσμές περιλαμβάνονταν η μέντα, το ψάρι, το τριαντάφυλλο και το δέρμα.\nΠέντε χρόνια αργότερα, ποσοστό 39% των ενηλίκων με τα χαμηλότερα σκορ είχαν πεθάνει, σε σύγκριση με ποσοστό 19% όσων είχαν μέτρια απώλεια όσφρησης και ποσοστό 10% με υγιή αίσθηση όσφρησης.\nΠαρά το ότι ελήφθησαν υπόψη θέματα όπως η ηλικία, η διατροφή, το κάπνισμα, η φτώχεια και η γενική υγεία, ερευνητές ανακάλυψαν ότι όσοι είχαν την πιο φτωχή αίσθηση όσφρησης αντιμετώπιζαν τον μεγαλύτερο κίνδυνο.\nΟ ερευνητής, καθηγητής Jayant Pinto, πιστεύει ότι η απώλεια της όσφρησης δεν προκαλεί άμεσα θάνατο αλλά αποτελεί πρώιμο προειδοποιητικό σύστημα που δείχνει ότι μπορεί να έχει επέλθει βλάβη.\nΘεωρεί ότι τα ευρήματα θα μπορούσαν να αποτελέσουν χρήσιμο κλινικό τεστ και γρήγορο και οικονομικό τρόπο εντοπισμού των ασθενών που έχουν μεγαλύτερο κίνδυνο.\nΠαραμένει ασαφές πώς ακριβώς η απώλεια της όσφρησης συνδέεται με το προσδόκιμο ζωής αλλά οι ερευνητές έχουν διάφορες θεωρίες.\nΔήλωσαν ότι η μειωμένη ικανότητα όσφρησης θα μπορούσε να σημαίνει λιγότερη αναγέννηση ή επιδιόρθωση κυττάρων στον οργανισμό, γενικά.\nΗ επιδείνωση της αίσθησης της όσφρησης μπορεί ενδεχομένως να χρησιμεύσει σαν καθρέφτης για τη δια βίου έκθεση σε ρύπανση και σε μικρόβια.\nΟι ερευνητές πραγματοποιούν τώρα περισσότερες έρευνες για να κατανοηθούν οι αιτίες πίσω από τη σχέση.\nΠηγές: ‘’PLOS One’’.\nΤεστ: Μάθετε σε μερικά δευτερόλεπτα το πόσο θα ζήσετε!\nΤα καλλυντικά με αντιγηραντικές φόρμουλες αυξάνουν το προσδόκιμο ζωής\nΟσφυαλγία, κατάθλιψη και κόπωση παρουσιάζουν οι Έλληνες νοσηλευτές\nΜεγαλώνει η «ψαλίδα» στο προσδόκιμο ζωής ανάμεσα σε πλούσιους & φτωχούς


Πανθρακικός - Page 1057 of 1539 - Thrakisports\n– Τον Πανιώνιο υποδέχεται ο Πανθρακικός στα πλαίσια της 4ης αγωνιστικής της Super League με την ομάδα του Απόστολου Μάντζιου να ψάχνει την νίκη που θα λύσει τα πόδια των παιχτών για τη συνέχεια του πρωταθλήματος.\nΙσορροπημένη είναι η προϊστορία του Πανθρακικού όποτε υποδέχεται τον Λεβαδειακό, με τους Θρακιώτες να μετρούν 2 νίκες και δυο ήττες στις 4 συναντήσεις των δύο ομάδων στην Κομοτηνή και τα τέρματα 6-4 υπέρ του των Θρακιωτών. Στη Νέα Σμύρνη η παράδοση είναι πολυ αρνητική για τον Πανθρακικό με 3 ήττες σε τέσσερις αγώνες και τα τέρματα συνολικά 2-9. Συνολικά ανεξαρτήτου έδρας η ομάδα της Κομοτηνής έχει αντιμετωπίσει 8 φορές τον Πανιώνιο μετρώντας 2 νίκες, 1 ισοπαλία και 5 ήττες, με τα γκολ συνολικά να είναι 8-13.\nΠρώτη αναμέτρηση των δύο ομάδων στην Κομοτηνή ήταν στις 5 Οκτωβρίου του 2008 με το Πανθρακικό να κερδίζει με 1-0 με γκολ του Λουντοβίκ Κλεμάν στο 76′ με απευθείας φάουλ.\nΑναλυτικά οι 8 συναντήσεις των δύο ομάδων:\n2008-2009 Πανθρακικός – Πανιώνιος 1-0 Πανιώνιος – Πανθρακικός 3-0\n2009-2010 Πανιώνιος – Πανθρακικός 3-1 Πανθρακικός – Πανιώνιος 0-1\n2012-2013 Πανθρακικός – Πανιώνιος 1-2 Πανιώνιος – Πανθρακικός 2-0\n2013-2014 Πανιώνιος – Πανθρακικός 1-1 Πανθρακικός – Πανιώνιος 4-1\n2014-2015 Πανθρακικός – Πανιώνιος (;)\n20 Σεπτεμβρίου 2014 / 10:15\nPublished by Δημήτρης Μπακιρτζής at 20 Σεπτεμβρίου 2014 / 10:15\nΚακή προϊστορία ο Πανθρακικός με τον Πανιώνιο! Όλα τα αποτελέσματα…\n- Τον Πανιώνιο υποδέχεται ο Πανθρακικός στα πλαίσια της 4ης αγωνιστικής της Super League με την ομάδα του Απόστολου Μάντζιου να ψάχνει την νίκη που θα λύσει τα πόδια των παιχτών για τη συνέχεια του πρωταθλήματος.


πυρο τεχνηματα: 2013\nstreet party in Brixton #nowthatchersdead\nΟι εορτασμοί την ημέρα του θανάτου της Θάτσερ,\nείναι συνειδητή απόδειξη\nστους εν ζωή τυράννους μας\nότι μόνο νεκρούς θα τους σεβαστούμε\nγια να χορέψουμε πάνω στα φέρετρά τους\nΑναρτήθηκε από howfireworks στις 12:55 μ.μ. Δεν υπάρχουν σχόλια:\nστο τραύμα της μοναξιάς\nη τέχνη έχει το βαμβάκι\nεκείνη και το μαχαίρι\nLucian Freud, Small Naked Portrait (1973)\nΑναρτήθηκε από howfireworks στις 3:32 μ.μ. Δεν υπάρχουν σχόλια:\n'hell is truth seen too late'.\nΑναρτήθηκε από howfireworks στις 5:06 μ.μ. Δεν υπάρχουν σχόλια:\nπου ελπίζω να γράφει ακόμα τραγούδια για τους αγαπημένους του\nΑναρτήθηκε από howfireworks στις 3:18 μ.μ. 1 σχόλιο:\nστον Κ, που ελπίζω να γράφει ακόμα τραγούδια ...


Ενημέρωση από τη Κινητή Μονάδα Ψυχικής Υγείας Ν. Κοζάνης και Γρεβενών | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΕνημέρωση από τη Κινητή Μονάδα Ψυχικής Υγείας Ν. Κοζάνης και Γρεβενών\n18 Μάρτιος 2021 - 2:09 ΜΜ 2 Comments\nΘα θέλαμε να σας ενημερώσουμε ότι η Κινητή Μονάδα Ψυχικής Υγείας Ν. Κοζάνης και Γρεβενών, το πρόγραμμα “Ανάπτυξη Παιδοψυχιατρικών Υπηρεσιών μέσω της ενίσχυσης της Κινητής Μονάδας Ψυχικής Υγείας Κοζάνης-Γρεβενών της Εταιρείας Ψυχικής Υγείας και Κοινωνικής Αποκατάστασης Ασθενών – Ε.Ψ.Υ.Κ.Α” με κωδικό ΟΠΣ (MIS) 5041650 – Ε.Π. «Δυτική Μακεδονία 2014-2020» ΑΞΟΝΑ ΠΡΟΤΕΡΑΙΟΤΗΤΑΣ 10 «Προώθηση της κοινωνικής ένταξης και κάθε διάκρισης (ΕΚΤ)» και το πρόγραμμα ”Ανάπτυξη Υπηρεσιών Ολοκληρωμένης Κοινοτικής Θεραπείας και υπηρεσιών νοσηλείας κατ’ οίκον μέσω της ενίσχυσης της Κινητής Μονάδας Ψυχικής Υγείας Κοζάνης – Γρεβενών της Εταιρείας Ψυχικής Υγείας και Κοινωνικής Αποκατάστασης Ασθενών – Ε.Ψ.Υ.Κ.Α” με κωδικό ΟΠΣ (MIS) 5033243, Ε.Π. «Δυτική Μακεδονία 2014-2020» ΑΞΟΝΑ ΠΡΟΤΕΡΑΙΟΤΗΤΑΣ 10 «Προώθηση της κοινωνικής ένταξης και κάθε διάκρισης (ΕΚΤ)», συνεχίζουν την λειτουργία τους, προσαρμόζοντας την στα μέτρα προάσπισης της δημόσιας υγείας.\nΟι τακτικές συναντήσεις με τους ωφελούμενους των υπηρεσιών μας πραγματοποιούνται στην έδρα της Μονάδας ή μέσω τηλεδιασκέψεων. Εφόσον κριθεί απαραίτητο, υπάρχει η δυνατότητα επίσκεψης των επαγγελματιών ψυχικής υγείας στο χώρο των ωφελούμενων, τηρώντας όλα τα μέτρα προστασίας. Η ομάδα της εταιρείας ακολουθεί όλες τις ενδεδειγμένες επιστημονικές πρακτικές για την υποστήριξη των ωφελούμενων έναντι του ψυχικού αντίκτυπου της πανδημίας.\nΣτη διεπιστημονική ομάδα της Ε.Ψ.Υ.Κ.Α. συνεργαζόμαστε οι εξής επαγγελματίες: ψυχίατροι, παιδοψυχίατρος, ψυχολόγοι, κοινωνικοί λειτουργοί, νοσηλεύτριες, λογοθεραπεύτρια. Η διεπιστημονική ομάδα με την πολυπρισματική της ματιά αξιολογεί και προτείνει τη θεραπευτική παρέμβαση σε ένα υποστηρικτικό πλαίσιο. Η πρόληψη και αντιμετώπιση της ψυχικής ασθένειας πιστεύουμε πως περιλαμβάνει το κοινωνικό, οικογενειακό και πραγματολογικό περιβάλλον στο οποίο εμφανίζεται. Τα προγράμματα και οι δράσεις της Κινητής Μονάδας έχουν ως αντικείμενο τη θεραπευτική παρέμβαση στο περιβάλλον του ατόμου. Το παιδοψυχιατρικό τμήμα είναι σε επαφή με το περιβάλλον του παιδιού (οικογενειακό, σχολικό) για τη βελτίωση της υποστήριξης και βελτίωσης της ποιότητας ζωής των ωφελούμενων.\nΟι υπηρεσίες της Κινητής Μονάδας Ψυχικής Υγείας, του προγράμματος Κατ’ οίκον και του Παιδοψυχιατρικού Τμήματος παρέχονται δωρεάν.\nΕπίσης, στα πλαίσια διεύρυνσης των υπηρεσιών μας και ενδυνάμωσης της διεπιστημονικής μας ομάδας, πλέον είναι διαθέσιμη η εργοθεραπευτική παρέμβαση. Οι υπηρεσίες της εργοθεραπείας αφορούν σε παιδιά και ενήλικες με αναπτυξιακές, νευρολογικές και ψυχιατρικές προκλήσεις. Συγκεκριμένα, αξιολογείται και σχεδιάζεται η παρέμβαση στη συμμετοχή του ατόμου σε δραστηριότητες/έργα. Ο στόχος της εργοθεραπείας συνοψίζεται στην επίτευξη μιας αυτόνομης ζωής στην οποία το άτομο αναλαμβάνει σημαντικούς, για το ίδιο, ρόλους και αντλεί ικανοποίηση από αυτούς. Τέλος, παρέχονται υπηρεσίες συμβουλευτικής για την προσαρμογή του χώρου διαβίωσης, εκπαίδευσης ή εργασίας με στόχο τη λειτουργικότητα, για το άτομο, και τη συμπερίληψη, για την κοινότητα.\nΓιαννης Μ. - Μάρτιος 18th, 2021 at 15:02\nΚαλησπερα φυσιοθεραπευτης υπάρχει στην ομαδα σας ;\nΑνώνυμος - Μάρτιος 18th, 2021 at 16:18\nΠολύ καλή υπηρεσία, με πολύπλευρο αντικείμενο.\n« Σε ΑΟΤΑ μετατρέπεται – κι επισήμως – η ΑΝΚΟ\nΗ Λαϊκή Αγορά στα Δημοτικά Διαμερίσματα Σιάτιστας και Νεάπολης θα πραγματοποιηθεί εκτάκτως την Τρίτη 23 Μαρτίου »


Δημοσθένη Γεωργοβασίλη: Η καταστροφή της ζωής του πλανήτη Γη\nΗ καταστροφή της ζωής του πλανήτη Γη κι εμείς\n«Σωπαίνουμε σαν συνωμότες»\n«Συνοδοιπόροι - ποιος έχει κάμει τον κόσμο μας ακατοίκητο;». Το ρητορικό τούτο ερώτημα είναι ο τίτλος ενός ντοκυμανταίρ φιλμ του Γερμανού σκηνοθέτη Erwin Leiser, που συρράφτηκε ανάμεσα από πολλών χιλιομέτρων κινηματογραφημένα στιγμιότυπα της ζωής των φιλειρηνικών ανθρώπων κατά τη φρικτή περίοδο της δικτατορίας των Ναζί στη Γερμανία. Στο φιλμ εκείνο προβάλλεται συγκλονιστικά η αμεριμνησία της καθημερινότητας του απληροφόρητου και γι' αυτό εφησυχασμένου, λαού των Γερμανών της τέταρτης δεκαετίας του 20oύ αιώνα.. Οι άνθρωποι εκείνοι, μη θέλοντας να μάθουν τίποτε για τον πόλεμο ούτε για εγκλήματα, που συντελούνταν με σατανικό τρόπο από τα παιδιά τους στα στρατόπεδα συγκεντρώσεως, φρόντιζαν μ' επιμέλεια να αναδείχνονται καλοί οικογενειάρχες, στοργικοί γονείς, νομοταγείς πολίτες, καλοί χριστιανοί... Ταυτόχρονα έκαναν και ό,τι μπορούσαν για να μη φτάσουν τα βλέμματά τους ποτέ στο ζοφερό μέλλον τους...\nΟ ταλαντούχος σκηνοθέτης, μάταια μόχθησε μέσα στα απέραντα αρχεία της ναζιστικής ιστορίας, για να φτάσει στο απύθμενο βάθος της βαρβαρότητας του ανθρώπου· με μια κάμερα στον ώμο θα μπορούσε κάλλιστα σήμερα να συλλέξει από τη δική μας ζωή εικόνες και σκηνές για ένα, τουλάχιστον εξ ίσου συγκλονιστικό ντοκυμανταίρ του δικού μας ολοκαυτώματος. Μέσα στο τραγικό οικοσύστημα-Γη θα μπορούσε να διαβάσει, άνετα, το σενάριο της ομαδικής τρέλας, η οποία προετοιμάζει την ευτέλεια και τη δυσωνυμία του δικού μας θανάτου.\nΕκατομμύρια τόννοι πετρελαίου, άνθρακα, γαιόφωτος αντλούνται κάθε μέρα μέσα από τα σπλάχνα της Γης. Το σώμα της Γης κακοποιείται βάναυσα από την εξόρυξη παντός είδους μεταλλεύματος και οικοδομικού υλικού. Αμέτρητοι τόννοι ραδιενεργών αποβλήτων βυθίζονται στους ωκεανούς. Χημικές ουσίες δηλητηριάζουν τα νερά των ποταμών, των λιμνών και των πηγών. Βαριά μέταλλα σπέρνονται στη Γη και νεκρώνουν το έδαφος της για πολλούς αιώνες. Αμύθητα ποσά ξοδεύονται για υπερεξοπλισμούς. Η επιστήμη βρήκε τη χρυσή της ευκαιρία για να επεκτείνει την αυτοκρατορία του Πολέμου μέχρι τ' αστέρια...\nΤα βουνά αποδασώνονται είτε με την όξινη βροχή, είτε από τις συστηματικά οργανωμένες πυρκαγιές, είτε από κάθε είδους δηλητήρια. Τα υπόγεια νερά, που μας ποτίζουν, μολύνονται με νιτρικά άλατα, κάδμιο και μπεκερέλ. Η παντοειδής μόλυνση της ατμόσφαιρας, η καταστροφή του πράσινου βασιλείου της φύσεως, η εξουθένωση της βιόσφαιρας με την, σε κάθε ώρα, εξαφάνιση καθενός είδους ζώων ή φυτών, όλα αυτά απειλούν να μεταβάλουν τη Γη μας σε σεληνιακό τοπίο. Με καρκίνους μας σκοτώνουν όλοι εκείνοι, που μας φιλεύουν τα ποτά τους μέσα σε πλαστικά αγγεία ή που μας περιποιούνται με σπρέυ. Ξεψυχάει σε λίγο ο αιώνας μας, αφού ανέδειξε ακατανίκητες τις αρρώστιες του ·πρωτεϊκού καρκίνου και του αίματος.\nΗ στρατόσφαιρα δεν αντέχει πλέον να θωρακίζει τη ζωή μας με το φράγμα του όζοντος. Οι υπεριώδεις ακτίνες, τα ελεύθερα ηλεκτρόνια και οι κοσμικές ακτινοβολίες βομβαρδίζουν ανηλεώς τη ζωή μας, περνώντας μέσα από τις κερκόπορτες, τις οποίες άνοιξαν προδοτικά οι συνοδοιπόροι της καταστροφής μέσα στο φράγμα του όζοντος. Το φαινόμενο του θερμοκηπίου μετατρέπει την ατμόσφαιρα σε ατμολέβητα. Έγιναν, πλέον, ρουτίνα τα επεισόδια της θερμοκρασιακής αναστροφής. Το κλίμα αποδιοργανώθηκε, ο καιρός τρελάθηκε, η τάξη του κόσμου διασαλεύθηκε... Σεισμοί, κατακλυσμοί, τσουνάμι, καύσωνες, ερημοποίηση της Γης.. Και πόλεμοι, παντού πόλεμοι.\nΜέγας είναι ο κίνδυνος που επικρέμαται για τη ζωή της Γης μας! Κάποιοι σοφοί, δικολάβοι των παραλογισμών της αμοραλιστικής οικονομίας, την ευθύνη για την καταστροφή, που συντελείται στον πλανήτη μας, προσπαθούν να επιρρίψουν στο νόμο της εντροπίας! Αλλά ο νόμος αυτός δεν είναι κανένας φυσικός νόμος, όπως ας πούμε είναι οι διαλεκτικοί φυσικοί νόμοι, με τους οποίους ο Μαρξισμός ζητάει να ερμηνεύσει τον κόσμο και την Ιστορία. Η αρχή της εντροπίας είναι απλώς μια ταυτολογία: «Το πιθανό να συμβεί είναι πιθανό». Αντίθετα, ένοχος για την αύξηση της εντροπίας, η οποία θα μπορούσε να φέρει τη ζωή μέσω της θερμικής ισορροπίας στο θερμικό θάνατο, είναι η ντροπή του ανθρώπου.\nΟ άνθρωπος με τη βιασύνη του, να οργανώσει τη ζωή του, δεν έγινε μόνο εχθρός του εαυτού του, αλλά και άσπονδος πολέμιος της μητέρας του, της Γης. Αλλά, ως προς τί βιάζεται ο άνθρωπος; Μα ασφαλώς ως προς την ταχύτητα για την εκμετάλλευση των πλουτοπαραγωγικών πηγών της Γης. Ήδη, αντλεί πετρέλαιο κατά πολλά εκατομμύρια φορές περισσότερο από όσο μπορεί η Γη να αναπαραγάγει την ημέρα γονιμοποιούμενη αντίστοιχα από τις ακτίνες του Ηλίου. Και γιατί βιάζεται ο άνθρωπος; Την απόκριση στο ερώτημα αυτό μπορούν να τη δώσουν μονάχα οι οικονομολογικές θεωρίες και όχι η λογική του ανθρώπου ή η επιστήμη της Φυσικής. Ήδη έχει γίνει γνωστό, ακόμα και στους απλούς ανθρώπους, οι οποίοι ξαφνιάστηκαν και έμειναν άναυδοι, όταν για πρώτη φορά το κράτος τούς είχε υποχρεώσει, όχι να πουλήσουν τα γεωργικά τους προϊόντα, αλλά να τα πετάξουν στις χαβούζες και στις χωματερές και στη συνέχεια να περάσουν από το ταμείο της τράπεζας και... να πληρωθούν.\nΤο μάθημα, το οποίο διδάσκει η Οικονομία και βρίσκεται πέρα από τους νόμους της Λογικής, είναι ότι μέσα στο παιγνίδι της εξέλιξης η ευφυΐα δεν έχει καμία θέση ούτε και η βλακεία. Οι δυνάμεις αυτές έχουν σχέση μόνο με τη διαχείριση του Κεφαλαίου, μόνο με την άσκηση της εξουσίας και την εκμετάλλευση των ποικίλων κρίσεων του πολιτισμού μας, μόνο με το κύκλωμα κυριαρχίας - καταπίεσης. Η πραγματικότητα αυτή δείχθηκε σε πολλές κρίσιμες στιγμές της εξέλιξης, όπως π.χ. με τη διάσπαση του ατόμου ή με την επιτυχία των πειραμάτων της Βιολογίας για επέμβαση στα γονίδια: μετά τις επιτυχίες μας αυτές η ευφυΐα παροπλίστηκε· τώρα τον λόγο τον έχουν το θράσος της αμάθειας και η αμηχανία του μαθητευόμενου μάγου... Τώρα ρητορεύει η παμφάγος και ακόρεστη «Οικονομία της ακρίδας», μεγαλαυχεί το πεφυσιωμένο Κεφάλαιο και θρηνολογούν τα πλήθη των ανέργων, οι μάζες των ναρκοπαθών και οι μελλοθάνατοι του Αίτς. Και ο Θεός σκέπη μας και βοηθός μας!\nΑλλά σαν τί τάχα μπορεί να γίνει μπροστά στην απειλή βέβαιου εξαφανισμού της ζωής από το πρόσωπο της Γης; Είναι γνωστό ότι με το Διαφωτισμό καλλιεργήθηκε η νόηση των ανθρώπων και ωρίμασε η λογική τους, η οποία επεξεργάστηκε και συστηματοποίησε ένα στέρεο κώδικα ηθικής-κοινωνικής συμπεριφοράς των ατόμων και των λαών. Και επειδή ακριβώς σήμερα αυτό, που έχει ατροφήσει, είναι η νόηση και η Λογική του ανθρώπου, είναι ολοφάνερο ότι έχουμε επιτακτική ανάγκη για ένα νέο Διαφωτισμό. Μια πλατειά και βαθιά πληροφόρηση για τον καθένα πολίτη χωριστά και για ολόκληρη την κοινωνία, ώστε να αφυπνισθεί από το βαθύ λήθαργο, να απαλλαγεί από τις ψευδαισθήσεις και τα παραπλανητικά όνειρα και να αποκτήσει συνείδηση της ευθύνης του ο καθένας για τη σωτηρία της Γης μας.\nΟ Homo Sapiens πρέπει να γίνει ικανός, ώστε να διδάσκεται από την Ιστορία του. Τα εγκλήματα του Γ' Ράιχ ωχριούν μπροστά σε όσα ακήρυκτα συντελούνται σήμερα παγκοσμίως από τους εμπόρους της ηρωίνης, των όπλων, της λευκής και της μαύρης σάρκας, των τροχών της ασφάλτου, από τους κάθε λογής κερδοσκόπους και εκμεταλλευτές του αίματος μας. Μια νέα έκκληση, ένα καινούργιο σάλπισμα από έναν άλλο Μαρξ, μια μεγαλύτερη επανάσταση από έναν αποφασιστικότερο Λένιν πρέπει να ακουσθεί και να κηρυχθεί διάπλατα: «Προλετάριοι όλου του κόσμου, αντισταθείτε! To Bing Bang της ωρολογιακής βόμβας, όπως έχει καταντήσει ο πλανήτης μας, σε λίγο θ' ακουσθεί. Ανοίξτε τ' αυτιά σας! Ένας ολόκληρος στρατός τρελών κορυβαντιά επάνω στο πολύπλαγκτο πρόσωπο της οικουμένης, που την έχουν μεταβάλει σε πυριτιδαποθήκη. Με κάθε μορφή αλλοτρίωσης σάς παίρνουν την ψυχή και σάς ξεκουφαίνουν, για να μη βλέπετε κι ούτε ν' ακούτε τους τριγμούς του δικού σας Τιτανικού, που βυθίζεται αύτανδρος μέσα στην άβυσσο των τρικυμισμένων ωκεανών της δυστυχίας σας!».\nΑλλά δυστυχώς, αντί για μια τέτοια σωτήρια φωνή, τα ηχεία και τα κύμβαλα του θανάτου αλαλάζουν: «Προλετάριοι όλου του κόσμου ετοιμαστείτε: ερχόμαστε για να ρουφήξουμε όσες σταγόνες αίματος οι πόλεμοι και οι δικές μας ρουφήχτρες σας έχουν ακόμη αφήσει στις φλέβες. Ρωτάτε ποιοι είμαστε εμείς; - Είμαστε οι κάθε μορφής πράκτορες του συστήματος. Είμαστε οι χορηγοί και οι κοινωνοί της δικής σας αισχρής ευημερίας. Είμαστε οι αρχιτέκτονες ενός ολοκληρωτικού πολέμου. Είμαστε μαζί σας σύντροφοι και αγωνιστές. Είστε οι συνοδοιπόροι μας. Είστε συνεργοί και μέτοχοι σ' όλες τις κερδοφόρες συναλλαγές μας. Το σύστημα μας πουλιέται θαυμάσια!».\nΤο θριαμβικό αλληλούια του κυνισμού, τονιζόμενο σ' όλους τους τόνους και τις χρωματικές κλίμακες δονεί τους αιθέρες όλου του κόσμου. Κι εμείς σαν τους «μοιραίους» του Βάρναλη σωπαίνουμε. Και βουβαθήκαμε ιδιαίτερα εμείς εδώ στη χώρα, την κοιτίδα του πνεύματος και του πολιτισμού, όσο κι αν κάποια ισχνή μειοψηφία ιπποτών της ειρήνης πολεμούν να κηρύξουν το ευαγγέλιο του όρθρου. Οι κωμωδίες και οι οπερέτες της δικής μας εδώ κοινωνίας μάς έχουν τόσο πολύ αποχαυνώσει, ώστε όχι μόνο να ορθρίσουμε στο λάλημα των πετεινών της αυγής δεν μπορούμε, όχι μόνο να ξυπνήσουμε από τις καμπάνες του μεσημεριού, αλλά ούτε το βαθύ και συνταρακτικό βόμβο του πολύτροπα τυραγνισμένου και προδομένου κοπαδιού των αδελφών μας δεν αφουγκραζόμαστε μέσο από τη νάρκη μας. Τρισευδαίμων λαός! Αρμενίζουμε σε πελάγη μιας ψεύτικης ευτυχίας τραβώντας τον ανόνειρο ύπνο μας, κολασμένοι και ανίδεοι για τη γοητεία της ψυχεδελικής μας φενάκης! Και είπε ο σοφός: Λαός που δεν μπορεί να διδαχτεί από την Ιστορία του, δεν είναι άξιος για κανένα μέλλον!\nΘα μπορούσε τάχα ένας σύγχρονος δραματουργός να φαντασθεί το διάλογο ανάμεσα στο παιδί και στον πατέρα του, μόλις ανατείλει ο 21ος αιώνας;\nΣημείωση: Το κείμενο αυτό πρωτοδημοσιεύτηκε στην Καθημερινή στις 18-6-1999


Flow Magazine - Τα μυστικά όσων δεν αρρωσταίνουν!\nΣυντάκτης: Ρία Βασιλείου, 17/04/2015\nΠολλοί άνθρωποι έχουν το προνόμιο να μην αρρωσταίνουν σχεδόν ποτέ. Άλλοι τους χαρακτηρίζουν ως τυχερούς και άλλοι ως σκληροτράχηλους. Όταν όλοι οι υπόλοιποι κοινοί θνητοί αρρωσταίνουν με το παραμικρό, αυτοί δεν ξέρουν τι σημαίνει η λέξη αρρώστια και γιατρός. Έρευνα που πραγματοποιήθηκε φανέρωσε τα μυστικά των ανθρώπων που καταφέρνουν να είναι υγιείς. Τι κάνουν, όμως, και δεν αρρωσταίνουν;\nΚάντε μπάνιο με κρύο νερό\nΗ έρευνα κατέληξε σε ένα ακόμη συμπέρασμα ότι όσοι δεν είναι επιρρεπείς στις ασθένειες κάνουν μπάνιο μερικά δευτερόλεπτα με κρύο νερό. Ο τρόπος αυτός βελτιώνει την κυκλοφορία του αίματος, ενισχύει το ανοσοποιητικό σύστημα και βελτιώνει τη διάθεση. Η τακτική έκθεση σε παγωμένο νερό αυξάνει τα επίπεδα της γλουταθειόνης, ενός φυσικού αντιοξειδωτικού του οργανισμού που καταπολεμά τις ασθένειες.\nΌσους περισσότερους φίλους έχετε τόσο λιγότερο κινδυνεύετε να αρρωστήσετε αφού μειώνουν την πιθανότητα να πάθετε έμφραγμα ή να αντιμετωπίσετε καρδιακά νοσήματα ή καταθλιπτικές και αγχώδεις διαταραχές. Επιπρόσθετα, ο πλούσιος περίγυρος σάς βοηθά να μην έχετε προβλήματα με τη μνήμη σας μακροπρόθεσμα.\nΒάλτε στην καθημερινότητά σας τη γιόγκα\nΟι επιστήμονες δηλώνουν κατηγορηματικά ότι όσοι κάνουν γιόγκα δυναμώνουν και θωρακίζουν το ανοσοποιητικό τους σύστημα και γι’ αυτό ο οργανισμός τους μπορεί να καταπολεμήσει αποτελεσματικά τα μικρόβια που προκαλούν ασθένειες.\nΈρευνες έχουν αποδείξει στατιστικά ότι όσοι αγχώνονται υπερβολικά αντιμετωπίζουν σοβαρά προβλήματα υγείας, τα οποία σχετίζονται με πόνο στην πλάτη, φούσκωμα, κράμπες, αλλαγές στην όρεξη, ευερεθιστότητα, έξαψη, αλλεργίες, σύνδρομο ευερέθιστου εντέρου, διαβήτη, βλάβη στο ανοσοποιητικό σύστημα, καρδιοπάθειες και υψηλή αρτηριακή πίεση.\nΚαι άλλα βήματα που ακολουθούν όσοι δεν αρρωσταίνουν\nΑγαπούν τα βακτήρια και δεν καθαρίζουν ή δεν πλένουν συνέχεια το σώμα τους. Η επαφή με τα βακτήρια, σε λογικά πλαίσια, βοηθά να αποκτήσετε αντισώματα και να είσαστε λιγότερο επιρρεπείς σε μολύνσεις.\nΠροτιμούν περισσότερο τις φυσικές θεραπείες με βότανα από τα αντιβιοτικά σκευάσματα. Δοκιμάστε να πίνετε τσάι του βουνού, χαμομήλι και να κάνετε εισπνοές με φασκόμηλο. Ίσως έτσι δεν επιβαρύνετε τον οργανισμό σας με χημικές ουσίες και αντιβιοτικά.\nΚοιμούνται περισσότερο. Η έλλειψη ύπνου μπορεί να προκαλέσει προβλήματα με αποτέλεσμα να μην είστε λειτουργικοί στην καθημερινότητά σας και να νιώθετε εξάντληση, ατονία, άγχος και αδυναμία συγκέντρωσης.\nΤρώνε λιγότερο. Είναι γνωστό ότι τα περιττά κιλά και η παχυσαρκία συνδέονται άμεσα με καρδιακά προβλήματα, διαβήτη ακόμα και τη νόσο Alzheimer.\nΚάνουν συχνά αποτοξίνωση. Βάλτε στη διατροφή σας θρεπτικές τροφές φρούτα, ψάρια, ξηρούς καρπούς.\nΔιατηρούν την ισορροπία του pH τους.\n3+1 φυσικοί τρόποι αντιμετώπισης του κρυολογήματος!\nΚάθε χρόνο το κρυολόγημα ταλαιπωρεί μικρούς και μεγάλους σε ηλικία ανθρώπους και μπορεί να διαρκέσει από δύο ημέρες έως και δύο εβδομάδες. Ας δούμε ορισμένες κλασσικές συμβουλές για το πώς μπορούμε να το αντιμετωπίσουμε αποτελεσματικότερα [...]


Γιατί η Γερμανία κέρδισε και η Ιταλία έχασε - Ξυπνήστε ρε\nManlio Dinucci/ Reseau International\nΗ Γερμανίδα Καγκελάριος Μέρκελ – γράφει ο Αλμπέρτο Νέγκρι (il manifesto,23 Ιουλίου) – αντιστάθηκε στις πιέσεις τριών κυβερνήσεων – Ομπάμα, Τραμπ και Μπάιντεν – να εξαλείψουν τον North Stream 2, τον αγωγό φυσικού αερίου που συμπληρώνει τον North Stream ο οποίος είχε εγκαινιαστεί πριν από δέκα χρόνια, διπλασιάζοντας την παροχή ρωσικού αερίου στη Γερμανία. Από την άλλη πλευρά, «ο Νότιος Αγωγός, ο αγωγός αερίου Eni-Gazprom, απέτυχε». Ο Νέγκρι ορθώς καταλήγει στο συμπέρασμα ότι η Μέρκελ «κέρδισε το παιχνίδι που χάσαμε».\nΑμέσως τίθεται το ερώτημα: γιατί κέρδισε η Γερμανία και έχασε η Ιταλία; Ο τίτλος της Washington Post είναι σημαντικός: «ΗΠΑ και Γερμανία καταλήγουν σε συμφωνία για τον ρωσικό αγωγό, τερματίζοντας μια διαφωνία μεταξύ συμμάχων». Η συμφωνία, στην οποία κατέληξε ο Πρόεδρος Μπάιντεν με την Καγκελάριο Μέρκελ, έγινε και χαιρετίζεται έντονα από μια δικομματική ομάδα του Κογκρέσου, με επικεφαλής τον Ρεπουμπλικανό γερουσιαστή Τζέι Ρις, ο οποίος προτείνει νόμο κατά του «κακόβουλου ρωσικού σχεδίου». Έτσι, πράγματι, η συμφωνία είναι μια «ανακωχή» (όπως την ορίζει ο Νέγκρι).\nΟ λόγος που η κυβέρνηση Μπάιντεν αποφάσισε να την υπογράψει ήταν για να τερματίσει τη «διαφωνία» που επιδεινώνει τις σχέσεις με τη Γερμανία. Ωστόσο, η τελευταία πλήρωσε το «pizzo»(λύτρα που καταβάλλονται στη Μαφία) στον Αμερικανό αρχηγό, δεσμευόμενη – όπως ζήτησε η Αμερικανίδα υφυπουργός Εξωτερικών Βικτόρια Νούλαντ – να «προστατεύσει την Ουκρανία» (ουσιαστικά ήδη μέλος του ΝΑΤΟ) μέσω ενός επενδυτικού ταμείου ενός δισεκατομμυρίου δολαρίων ως αποζημίωση για τις μειωμένες προσόδους της, καθώς οι δίδυμοι αγωγοί φυσικού αερίου North Stream περνούν από τη Βαλτική Θάλασσα παρακάμπτοντας το έδαφός της Ουκρανίας. Σε αντάλλαγμα, η Γερμανία έχει, τουλάχιστον προς το παρόν, την άδεια των ΗΠΑ να εισάγουν 55 δισεκατομμύρια κυβικά μέτρα φυσικού αερίου ετησίως από τη Ρωσία.\nΤον αγωγό διαχειρίζεται η διεθνής κοινοπραξία Nord Stream AG, αποτελούμενη από 5 εταιρείες: Τη ρωσική Gazprom, τη γερμανική Wintershall και την Pegi/E.On, την ολλανδική Gasunie και τη γαλλική Engie. Έτσι, η Γερμανία γίνεται ο ενεργειακός κόμβος για τη διανομή ρωσικού φυσικού αερίου στο ευρωπαϊκό δίκτυο.\nΤον ίδιο ρόλο θα μπορούσε να διαδραματίσει η Ιταλία με τον αγωγό φυσικού αερίου South Stream. Το έργο γεννήθηκε το 2006, κατά τη διάρκεια της κυβέρνησης Prodi II, με τη συμφωνία που υπέγραψαν η Eni και η Gazprom. Ο αγωγός αερίου θα διέσχιζε τη Μαύρη Θάλασσα (στα ρωσικά, βουλγαρικά και τουρκικά χωρικά ύδατα) συνεχίζοντας διά ξηράς μέσω Βουλγαρίας, Σερβίας, Ουγγαρίας, Σλοβενίας και Ιταλίας προς το Ταρβίσιο (Ουντίν). Από εκεί το αέριο θα μοιραζόταν στο ευρωπαϊκό δίκτυο.\nΗ κατασκευή του αγωγού ξεκίνησε το 2012. Τον Μάρτιο του 2014, η Saipem (Eni) έλαβε μια πρώτη σύμβαση ύψους 2 δισεκατομμυρίων ευρώ για την κατασκευή του υποθαλάσσιου τμήματος. Αλλά εν τω μεταξύ, ενώ το πραξικόπημα στην πλατεία Mεϊντάν του Κιέβου επέσπευσε την ουκρανική κρίση, η κυβέρνηση Ομπάμα, μαζί με την Ευρωπαϊκή Επιτροπή, ενεργούσε για να βυθίσει το South Stream.\nΤον Ιούνιο του 2014, μια αντιπροσωπεία της Γερουσίας των ΗΠΑ, με επικεφαλής τον Τζον Μακέιν, αφίχθη στη Σόφια, και διαβίβασε τις εντολές της Ουάσινγκτον στη βουλγαρική κυβέρνηση. Αμέσως, ανακοινώθηκε ότι οι εργασίες για το South Stream, στο οποίο η Gazprom είχε ήδη επενδύσει 4,5 δισεκατομμύρια δολάρια, θα τερματιστούν. Έτσι, η Ιταλία έχανε όχι μόνο συμβάσεις δισεκατομμυρίων ευρώ, αλλά και τη δυνατότητα να έχει στο έδαφός της τον ρωσικό κόμβο διανομής φυσικού αερίου στην Ευρώπη, από τον οποίο θα προέρχονταν ισχυρές εισροές και σημαντική ανάπτυξη θέσεων εργασίας.\nΓιατί η Ιταλία τα έχασε όλα αυτά; Επειδή η κυβέρνηση Renzi (υπεύθυνη από το 2014 έως το 2016) και το Κοινοβούλιο αποδέχθηκαν με σκυμένο κεφάλι την εντολή της Ουάσιγκτον. Η Γερμανία της Μέρκελ, από την άλλη πλευρά, αντιτάχθηκε σε αυτήν. Έτσι, άνοιξε τη «διαμάχη μεταξύ συμμάχων» που ανάγκασε την Ουάσιγκτον να δεχθεί τον διπλασιασμό του North Stream, οι Ηνωμένες Πολιτείες διατήρησαν την αξίωση να αποφασίζουν με ποιες χώρες η Ευρώπη μπορεί να εισάγει φυσικό αέριο ή όχι. Θα τολμούσε μια ιταλική κυβέρνηση να ανοίξει μια διαμάχη κατά της Ουάσιγκτον για να υπερασπιστεί το εθνικό μας συμφέρον; Το γεγονός είναι ότι η Ιταλία έχει χάσει όχι μόνο τον αγωγό φυσικού αερίου αλλά και την εθνική κυριαρχία της.


Κυριακή, 07 Μαρτίου 2021 16:27\nΤον πρώτο της τίτλο στην Premiership Σκωτίας μετά το 2011 πανηγυρίζει η Ρέιντζερς.\nΜετά το σημερινό 0-0 της Σέλτικ στην έδρα της Νταντί Γιουνάιτεντ, οι «διαμαρτυρόμενοι» εξασφάλισαν και μαθηματικά την κατάκτηση του πρωταθλήματος έχοντας διαφορά 20 βαθμών από τους «καθολικούς», η οποία δεν καλύπτεται στις εναπομείνασες έξι αγωνιστικές.\nΟι οπαδοί της Ρέιντζερς παραβίασαν τους περιορισμούς που υπάρχουν λόγω του κορωνοϊού, προκειμένου να συγκεντρωθούν έξω από το «Αϊμπροξ» πριν και μετά το νικηφόρο 3-0 επί της Σεντ Μίρεν το Σάββατο (6/03), αποτέλεσμα που τους έφερε μία ανάσα από την εξασφάλιση του τίτλου.\nΗ Σέλτικ ήθελε τη νίκη για να καθυστερήσει τους πανηγυρισμούς των αντιπάλων της, αλλά παρά την κυριαρχία της κι έχοντας περισσότερες από 25 τελικές στη διάρκεια του αγώνα με την Νταντί, δεν κατάφερε να σκοράρει.\nΗ Ρέιντζερς έχει 88 βαθμούς μετά από 32 αγώνες, 20 περισσότερους από την Σέλτικ, «σφραγίζοντας» τον 55ο τίτλο της στο πρωτάθλημα, τέσσερις περισσότερους από την συμπολίτισσα.


H επικεφαλής της Α' Παιδιατρικής Κλινικής στο ΙΑΣΩ Παίδων δίνει πολύτιμες συμβουλές στους γονείς | LiFO\n19.6.2020 | 09:00\nΤΑ ΠΑΙΔΙΑ ΕΙΝΑΙ ό,τι πολυτιμότερο έχουμε και η προστασία της υγείας τους την εποχή της πανδημίας αποτελεί πρώτη προτεραιότητα για κάθε γονέα. Σε μια εφ' όλης της ύλης συνέντευξη η Θεοδώτα Λιακοπούλου-Τσιτσιπή, επικεφαλής της Α' Παιδιατρικής Κλινικής στο ΙΑΣΩ Παίδων, μέλος της dream team των γιατρών του μεγαλύτερου παιδιατρικού νοσοκομείου, δίνει πολύτιμες συμβουλές για κάθε οικογένεια και καθησυχάζει τους φόβους που εύλογα προκλήθηκαν αυτήν τη δύσκολη εποχή λόγω του κορωνοϊού.\n— Επειδή δεν έχουμε ξεμπερδέψει ακόμα με τον κορωνοϊό, τι πρέπει να γνωρίζουμε ως γονείς όσον αφορά τον εμβολιασμό των παιδιών, για να είναι θωρακισμένα ενάντια στα άλλα λοιμώδη νοσήματα;\nΣυστήνουμε στους γονείς να φροντίσουν για τον προγραμματισμένο εμβολιασμό των παιδιών τους, όπως και των ενηλίκων που ανήκουν σε ευπαθείς ομάδες κυρίως (π.χ. εμβόλιο πνευμονιοκόκκου). Απόρροια της πανδημίας είναι η ανάδειξη της αξίας των εμβολιασμών και της σημασίας της πρωτογενούς πρόληψης. Όσο η κοινή γνώμη διαπιστώνει τι προκαλεί η έλλειψη ενός και μόνο εμβολίου (SARS-CoV-2) τόσο θα αποδυναμώνονται οι φωνές όσων εξακολουθούν να αμφισβητούν την αξία των εμβολίων. Η τρέχουσα συγκυρία είναι η καταλληλότερη για θαρραλέες πολιτικές στον τομέα της πρόληψης.\nΌλοι οι ειδικοί που εργάζονται πάνω σε αυτό το θέμα λένε ότι οι γονείς δεν χρειάζεται να ανησυχούν. Μόνο το 1% των επιβεβαιωμένων περιπτώσεων Covid-19 στις ΗΠΑ ήταν παιδιά κάτω των 18 ετών.\n— Αυτή την εποχή ανοίγουν οι κατασκηνώσεις. Τι πρέπει να κάνουμε προτού φύγει το παιδί για την κατασκήνωση;\nΟι γονείς θα συμβουλευτούν τον προσωπικό τους παιδίατρο και εκείνος θα προγραμματίσει, ανάλογα με τα κενά, τη σειρά για την ολοκλήρωση του εμβολιασμού των παιδιών χωρίς άλλη καθυστέρηση, βάσει του Εθνικού Προγράμματος Εμβολιασμών.\n— Παρότι τα περιστατικά παιδιών που νόσησαν βαριά από τον κορωνοϊό είναι λίγα διεθνώς, πολλοί γονείς έχουν φοβηθεί. Πόσο δικαιολογημένοι είναι αυτοί οι φόβοι και τι πρέπει να ξέρουμε για την επιστροφή στην κανονικότητα το καλοκαίρι αλλά και εν όψει της νέας σχολικής χρονιάς τον Σεπτέμβριο;\nΤο κλείσιμο των σχολείων χρησιμοποιήθηκε ως ένα μέτρο που είχε επαναληφθεί στο παρελθόν για την αντιμετώπιση επιδημιών (π.χ. της γρίπης), άρα βασίστηκε σε μελέτες μετάδοσης των λοιμώξεων που έδειχναν πως, όταν τα παιδιά νοσούν, συμβάλλουν σημαντικά στη μετάδοση. Όμως, ο SARS-CοV-2 προσβάλλει κατά κύριο λόγο ενήλικες και μάλιστα άτομα τρίτης ηλικίας και μόνο το 1% είναι παιδιά κάτω των 10 χρόνων (στην Ταϊβάν η εξάπλωση του Covid-19 ελαχιστοποιήθηκε χωρίς να κλείσουν τα σχολεία, περιοριστικά μέτρα ελήφθησαν μόνο για ομάδες υψηλού κινδύνου).\nΟ ρόλος των παιδιών δεν είναι σαφής, αλλά φαίνεται περιορισμένος σε σύγκριση με των ενηλίκων. Το κλείσιμο των σχολείων δεν θα απέτρεπε πάνω από ένα ποσοστό 2%-4% των θανάτων από Covid-19 παγκοσμίως (σύμφωνα με τη μελέτη των Ferguson et al. 2020, Imperial College, Λονδίνο). Τα μέτρα κοινωνικής αποστασιοποίησης είναι πολύ πιο αποτελεσματικά.\nΠρόσφατες μελέτες με στόχο την καλύτερη κατανόηση του τρόπου με τον οποίον ο Covid-19 επηρεάζει τις νεότερες ηλικίες υποδεικνύουν πως ένας από τους λόγους που τα παιδιά νοσούν σε μικρότερο βαθμό και σίγουρα πιο ήπια είναι ότι έχουν λιγότερους υποδοχείς μετατρεπτικού ενζύμου αγγειοτενσίνης (ACE-2) στους πνεύμονες. Αυτό περιορίζει την πιθανότητα ο ιός να εισέλθει στα κύτταρα, προκαλώντας σοβαρές βλάβες, όπως επισημαίνει και ο Θεοκλής Ζαούτης (παιδίατρος-λοιμωξιολόγος, επιστημονικός διευθυντής CLEO-Κέντρο Κλινικής Επιδημιολογίας). Είναι επίσης πιθανό το ανοσοποιητικό σύστημα των παιδιών να μπορεί να ελέγχει καλύτερα τον ιό.\nΕπιβάλλεται η εκπαίδευση των παιδιών στα μέτρα προφύλαξης και τους κανόνες υγιεινής με στόχο να δημιουργηθεί ρουτίνα που θα την ακολουθούν (πλύσιμο χεριών, χρήση αντισηπτικών, κοινωνική απόσταση, αποφυγή αγγίγματος προσώπου) και δεν χρειάζεται μάσκα, γιατί μπορεί να είναι επικίνδυνη (δυσκολία στην αναπνοή σε τρέξιμο, παιχνίδι). Η σχολική ρουτίνα είναι σημαντικός μηχανισμός για τη διατήρηση της εσωτερικής ισορροπίας των παιδιών.\n— Τι συμβουλεύετε τους γονείς που φοβούνται αυτά τα σπάνια περιστατικά υπερφλεγμονώδους αντίδρασης των παιδιών, που μοιάζουν με τη νόσο Kawasaki και προβλήθηκαν πολύ στα διεθνή media και δημιούργησαν ανησυχία;\nΗ νόσος Kawasaki (KD) είναι μια αγγειίτιδα της παιδικής ηλικίας με βασική επιπλοκή τη δημιουργία ανευρυσμάτων των στεφανιαίων αγγείων. Περιγράφηκε το 1967 από τον Tomisaku Kawasaki, που πέθανε στις 5-6-2020. Η αιτιολογία παραμένει άγνωστη, ωστόσο η πεποίθηση που επικρατεί σήμερα είναι ότι πρόκειται για μια απρόσμενη ανοσολογική απάντηση ασθενών με γενετική προδιάθεση σε κάποιο εξωτερικό (πιθανό λοιμώδες) αίτιο.\nΟ στρεπτόκοκκος και ο σταφυλόκοκκος, που παράγουν τοξίνη, το μυκόπλασμα και πολλοί ιοί, μεταξύ αυτών στελέχη ανθρώπινων κορωνοϊών (NL63, 229E), έχουν ενοχοποιηθεί. Έχει αναγνωριστεί ως η συχνότερη αιτία επίκτητης καρδιοπάθειας στις αναπτυγμένες χώρες και έχει ιδιάζουσα βαρύτητα για τη δημόσια υγεία.\nΕκτός από τους λοιμογόνους παράγοντες, η ρύπανση, οι τοπικές καιρικές συνθήκες, τα ατμοσφαιρικά βιολογικά σωματίδια και η πρώιμη παιδική ηλικία εμπλέκονται πιθανόν στην αιτιολογία της νόσου Kawasaki, η οποία χαρακτηρίζεται από επίμονο, υψηλό πυρετό, κόκκινα μάτια, κόκκινα χείλη-γλώσσα, εξάνθημα, διόγκωση λεμφαδένων, διόγκωση και ερυθρότητα χεριών-ποδιών και αφορά κυρίως (85%) παιδιά κάτω των 5 ετών.\nΤο Πολυσυστηματικό Φλεγμονώδες Σύνδρομο - Σύνδρομο Τοξικού Σοκ στα παιδιά (PIMS-ΤS), που συνδυάζεται με σοβαρό οξύ αναπνευστικό σύνδρομο και τον SARS-CοV-2, έχει προκαλέσει σημαντικό ενδιαφέρον τόσο για τη σοβαρότητα και την ηλικιακή κατανομή (μεγαλύτερα παιδιά) όσο και για την επικάλυψη κλινικών χαρακτηριστικών με τη νόσο Kawasaki. Όπως φαίνεται, οι διαφορές μεταξύ του Πολυσυστηματικού Φλεγμονώδους Συνδρόμου (PIMS-ΤS) και της νόσου Kawasaki είναι εξίσου ενδιαφέρουσες με τις ομοιότητες.\nΑυτήν τη στιγμή βρισκόμαστε στην αρχή μιας σημαντικής εστιασμένης ανακάλυψης, η οποία πιθανότατα θα έχει σχέση με ένα πλήθος φλεγμονωδών καταστάσεων. Όλοι οι ειδικοί που εργάζονται πάνω σε αυτό το θέμα λένε ότι οι γονείς δεν χρειάζεται να ανησυχούν. Μόνο το 1% των επιβεβαιωμένων περιπτώσεων Covid-19 στις ΗΠΑ ήταν παιδιά κάτω των 18 ετών.\nΤο Πολυσυστηματικό Φλεγμονώδες Σύνδρομο, που μοιάζει με Kawasaki, και το σύνδρομο τοξικού σoκ είναι πολύ σπάνιες επιπλοκές. Μόνο 170 περιπτώσεις βρίσκονται υπό διερεύνηση στη Νέα Υόρκη σε σύγκριση με χιλιάδες παιδιατρικά κρούσματα Covid-19 εκεί και πολλά μέρη της χώρας δεν έχουν τέτοια περιστατικά. Φαίνεται να υπάρχουν 250 περιπτώσεις στην Ευρώπη συνολικά σε πληθυσμό πολλών εκατομμυρίων (όπως προκύπτει από ανακοίνωση του Robert Tuiloh, καρδιολόγου στο Bristol Royal Hospital for Children στο Euronews). Ως εκ τούτου, οι γονείς ενημερώνονται ότι είναι ασυνήθιστο, αλλά δεν πρέπει να ανησυχούν.\nΠαγκόσμια Ημέρα Γονιμότητας: Ορμονολογικός Έλεγχος Γονιμότητας σε προνομιακή τιμή και δωρεάν ενημέρωση από το Institute of Life-ΙΑΣΩ\nΨυχή&ΣώμαΗ dream team των ειδικών στο ΙΑΣΩ Παίδων, του ηγέτη στη φροντίδα των παιδιών μας\nMarket NewsΠαγκόσμια Ημέρα Γονιμότητας: Ορμονολογικός Έλεγχος Γονιμότητας σε προνομιακή τιμή και δωρεάν ενημέρωση από το Institute of Life-ΙΑΣΩ


Ελληνιστικές επιρροές στην τέχνη της Άπω Ανατολής – Άρδην – Ρήξη\nΕλληνιστικές επιρροές στην τέχνη της Άπω Ανατολής\nστο Πολιτισμός - Βιβλία - Ιστορία - Θεωρία / Ρήξη φ. 149 — Συγγραφέας: Της Σύνταξης —\t30 Δεκεμβρίου 2018\nΗ κληρονομιά του Μεγάλου Αλεξάνδρου φτάνει μέχρι την Ιαπωνία\nΤου Κωνσταντίνου Κουρτίδη από την Ρήξη φ. 149\nΔιαβάζοντας τα ενδιαφέροντα άρθρα στο τελευταίο Άρδην για την κληρονομιά του Μεγάλου Αλεξάνδρου, θα ήθελα να προσθέσω εδώ μερικά πράγματα που δεν είναι ευρέως γνωστά για την επιρροή που άσκησε στην Ανατολή το ταξίδι του Μεγαλέξανδρου, ως ερασιτέχνης ιστοριοδίφης, χωρίς να θέλω να παραστήσω τον ιστορικό.\nΘα ξεκινήσω από τον πύργο των Αέρηδων στην Πλάκα. Ο πύργος ονομάζεται Ωρολόγιο του Κυρρήστου επισήμως, γιατί η κατασκευή του αποδίδεται στον αστρονόμο Ανδρόνικο από την Κύρρο. Η Κύρρος ήταν αρχαία ελληνιστική πόλη στην επαρχία Κυρρηστική της βορείου Συρίας που ιδρύθηκε πιθανότατα από τον Σέλευκο και πήρε το όνομά της από την ομώνυμη πόλη της Μακεδονίας. Βρισκόταν στον ποταμό Αφρίν που είναι παραπόταμος του Ορόντη. Το Ωρολόγιο του Κυρρήστου, ή πύργος των Αέρηδων αν προτιμάτε, είναι οκταγωνικού σχήματος και στις οκτώ μετόπες του υπάρχουν ανάγλυφες παραστάσεις των οκτώ κύριων ανέμων. Στην μετόπη της βορεινής του πλευράς ο πύργος έχει ανάγλυφη απεικόνιση του Βορέα. Στο ένα του χέρι κρατάει ένα κοχύλι και στο άλλο του χέρι ένα ύφασμα, κάτι σαν σάκο ή κοντό μανδύα, που απεικονίζεται φουσκωμένος (στην εικόνα σχέδιο του Βορέα από τον πύργο των Αέρηδων από τον Φώτη Κόντογλου). Υπάρχουν πολλές απεικονίσεις του Βορέα στην αρχαιοελληνική τέχνη και θα μπορούσα σίγουρα να είχα ξεκινήσει από κάποια άλλη, απλά μου αρέσει ο πύργος των αέρηδων και τον βρίσκω ιδιαιτέρως ενδιαφέροντα και γι αυτό ξεκίνησα από εδώ. Δεν μπορώ να μην αναφέρω με αυτή την ευκαιρία ότι ο πύργος των Αέρηδων γλύτωσε από τον λόρδο Έλγιν που ήθελε να το σηκώσει γιατί εκείνη την περίοδο ήταν τεκές μεβλεβήδων δερβίσηδων και θεωρούνταν ιερός τόπος.\nΘα μεταφερθώ τώρα σε ένα βουδιστικό ναό στο Νίκκό της Ιαπωνίας, όπου βρίσκεται ο βουδιστικός ναός Ταϊγιούιν. Στον ναό βρίσκεται ένα βαμμένο άγαλμα του θεού των ανέμων Φουτζίν (φωτογραφία). Το σώμα του θεού είναι πράσινο. Στα χέρια του κρατάει ένα μεγάλο σάκο γεμάτο ανέμους, του οποίου κλείνει την ανοιχτή άκρη με το ένα χέρι. Κατά την ιαπωνική παράδοση, όταν ανοίξει το σάκο, θυελλώδεις άνεμοι ελευθερώνονται. Στην λαϊκή παράδοση, αυτοί οι θυελλώδεις «ιεροί άνεμοι» («καμικάζε» στα Ιαπωνικά) βύθισαν τον στόλο του Κουμπλάϊ Χαν όταν προσπάθησε να εισβάλλει στην Ιαπωνία το 1281. Ο Φουτζίν αποτελεί ένα εικονογραφικό δίδυμο με το Ραϊτζίν, τον θεό των κεραυνών, που είναι συνήθως βαμμένος κόκκινος.\nΑς δούμε τι λέει για την απεικόνιση του Φουτζίν ο Ιάπωνας ιστορικός Κατσούμι Τανάμπε: “Οι ιαπωνικές απεικονίσεις του θεού του ανέμου δεν ανήκουν σε ξεχωριστή παράδοση από τις Δυτικές αντίστοιχές τους αλλά μοιράζονται την ίδια προέλευση. … Ένα από τα χαρακτηριστικά αυτών των απεικονίσεων του θεού του ανέμου της Άπω Ανατολής είναι ο σάκος των ανέμων που κρατάει ο θεός με τα δύο του χέρια, η προέλευση του οποίου μπορεί να ιχνευτεί στην εσάρπα που κρατάει ο Βορέας …“. Μαζί του συμφωνεί και ο διαπρεπής Βρετανός κλασσικός αρχαιολόγος Τζών Μπόρντμαν: “Η εικονογραφία του Φουτζίν φαίνεται να έχει τις απαρχές της στις πολιτισμικές ανταλλαγές κατά μήκος του δρόμου του μεταξιού. Ξεκινώντας με την Ελληνιστική περίοδο που η Ελλάδα κατείχε μέρη της κεντρικής Ασίας και της Ινδίας, ο Έλληνας θεός του ανέμου Βορέας έγινε ο θεός Ουάρντο στην Ελληνοβουδιστική τέχνη, ακολούθως μια θεότητα του ανέμου στην Κίνα (σε τοιχογραφίες φρέσκο του λεκανοπεδίου Ταρίμ), και τελικά ο Ιaπωνικός θεός του ανέμου Φουτζίν.“. Mε αυτή την ευκαιρία, θα σημειώσω μια παρατήρησή μου από τα ταξίδια μου στην Κίνα. Ενώ στην ελληνική τέχνη, σε όλη της τη διαδρομή, κυρίαρχο ρόλο στις απεικονίσεις παίζει η ανθρώπινη μορφή, στην κινεζική κυρίαρχο ρόλο παίζει η απεικόνιση της φύσης.\nΤο λεκανοπέδιο Ταρίμ που αναφέρει ο Μπόρντμαν βρίσκεται στην βοριοδυτική Κίνα και σήμερα είναι σε μεγάλο βαθμό έρημος, αλλά σε παλαιότερες εποχές τμήματα του λεκανοπεδίου ήταν οάσεις με μεγάλο πληθυσμό. To 280 μ.Χ περίπου άλλαξε ρου ο ποταμός Ταρίμ, πράγμα που οδήγησε στην εγκατάλειψη τις ακμάζουσες πόλεις αυτών των οάσεων. Το ξηρό κλίμα συνετέλεσε στο να διατηρηθούν σε εξαιρετική κατάσταση διάφορα αρχαιολογικά ευρήματα όπως υφάσματα και μούμιες. Ο Ουγγροβρετανός αρχαιολόγος Όρελ Στάϊν στις αρχές του προηγούμενου αιώνα ανέσκαψε στην αρχαία όαση Μιράν στο λεκανοπέδιο Ταρίμ τοιχογραφία φρέσκο που πιστεύεται ότι εικονίζει τον θεό Έρωτα. Τις τελευταίες δεκαετίες γίνονται εκτενείς αρχαιολογικές έρευνες σε κάποια μέρη του λεκανοπεδίου. Ένα από τα εντυπωσιακότερα ευρήματα των ανασκαφών είναι το ύφασμα της Σαμπούλ (φωτογραφία) με κένταυρο (!) και πολεμιστή. Το ύφασμα βρέθηκε σε εκσκαφή στην τοποθεσία Σαμπούλ στο λεκανοπέδιο Ταρίμ το 1984. Είναι μάλλινο, με νήματα 24 διαφορετικών χρωμάτων, έχει 48 εκ. πλάτος και 2,30 μ ύψος, αλλά πιθανολογείται να αποτελούσε κομμάτι μεγαλύτερου υφάσματος που δεν σώθηκε. Η χρήση του ήταν σαν ταπετσαρία τοίχου. Αίσθηση προκαλεί στους ερευνητές η ύπαρξη απεικόνισης κενταύρου στο ύφασμα, γιατί ο κένταυρος είναι καθαρά ελληνικό μοτίβο. Η ύπαρξη του υφάσματος δείχνει επαφές μεταξύ των Ελληνιστικών βασιλείων της κεντρικής Ασίας και τις άκρες του κινεζικού κόσμου από τον 3ο π.Χ αιώνα. Εκτός από τον κένταυρο, έκπληξη προκαλεί και η εμφάνιση του πολεμιστή, που σώζεται δυστυχώς μέχρι τους ώμους μόνο. Αυτό γιατί είναι καθαρά ινδοευρωπαϊκών χαρακτηριστικών.\nΟ καθηγητής Ιστορίας στο Πανεπιστήμιο της Νανκάϊ της Κίνας Γιάνγκ Γιουπίγκ αναφέρει: «Ο Γου των Χαν έστειλε τον Τσάνγκ Κιάν δύο φορές στα δυτικά. Στην πρώτη του αποστολή (το 139 ή 138 έως το 126 π.Χ.) διέσχισε τέσσερις περιοχές. Όταν επέστρεψε, η καλλιέργεια της αμπέλου εισήχθη για πρώτη φορά στην Κίνα. Το ελληνικό όνομα για την άμπελο, βότρυς (botrus) [σημ.: η λέξη βότρυς είναι στα ελληνικά στο πρωτότυπο] ίσως να μετεγράφη στα κινέζικα ως πουτάο». Ο αυτοκράτορας Γου των Χαν ήταν ο έβδομος αυτοκράτορας της δυναστείας των Χαν στην Κίνα, κυβερνώντας από το 141 π.Χ. έως το 87 π.Χ.\nΟ Ιάπωνας Κατσούμι Τανάμπε αναφέρει ακόμη για τους Νίο, ή αλλιώς Κονγκορικίσσι που είναι προστάτες του Βούδα και σαν μπρατσωμένοι φρουροί στέκουν στις εισόδους πολλών βουδιστικών ναών στην ανατολική Ασία, “Αυτή η θεότητα είναι ο προστάτης και οδηγός του Βούδα. Η εικόνα του έχει σαν πρότυπο τον Ηρακλή. (…) Ο Γκανταριανός Μαϊπαράνι μεταμορφώθηκε στην κεντρική Ασία και την Κίνα και ακολούθως πέρασε στην Ιαπωνία, όπου άσκησε στυλιστικές επιρροές στα αγάλματα των θεοτήτων προστασίας τα ομοιάζοντα με παλαιστές (Νίo)”.\nΣτην εικόνα παρατηρούμε το ταξίδι της χωροχρονικής εξέλιξης της εικονογραφικής απεικόνισης του Ηρακλή όπως ταξίδεψε από την Ελλάδα στην Ιαπωνία μέσω Βακτριανής και Ινδίας: Ο Ηρακλής του Λύσσιπου (Ρωμαϊκό αντίγραφο) -> Ο Ηρακλής σε νόμισμα του Ελληνιστικού βασιλείου της Βακτριανής την περίοδο της βασιλείας του Δημητρίου του Α΄. Ο Δημήτριος Α΄ ο Ανίκητος, ήταν βασιλιάς της Βακτρίας και της Ινδίας 189-167 π.Χ. -> Ο προστάτης του Βούδα Βαϊπαράνι σε ελληνοβουδιστική τέχνη στην Γκαντάρα (το βασίλειο της Γκαντάρα βρισκόταν στο λεκανοπέδιο του Πεσαβάρ στο βορειοδυτικό τμήμα της Ινδικής χερσονήσου, στο σημερινό Πακιστάν) -> Ο Σουκονγκόζιν σε βουδιστικό ναό στην Ιαπωνία.\nΠηγές: Katsumi Tanabe, “Alexander the Great, East-West cultural contacts from Greece to Japan”, σελ. 21-23, NHK, 2003.\nJohn Boardman, The Diffusion of Classical Art in Antiquity, Princeton University Press, 1994.\nAurel Stein, Serindia. Detailed Report of Explorations in Central Asia and Westernmost China, 5 τόμοι, Oxford: Clarendon Press, 1921.\nRobert A. Jones, «Centaurs on the Silk Road: Recent Discoveries of Hellenistic Textiles in Western China», The Silk Road, τόμος 6, Nο 2, σελ. 23-32, 2009.\nYang Juping, «Alexander the Great and the Emergence of the Silk Road», The Silk Road, τόμος 6, Nο 2, σελ. 15-23, 2009.\n10/3/21 – Διαδικτυακή εκδήλωση: “200 χρόνια μετά η Τουρκία και πάλι απέναντι στον Ελληνισμό” - 8 Μάρτιος 2021\nΕκδήλωση: Οργανώνοντας το μετεπαναστατικό Ελληνικό Κράτος, ο ρόλος του Ι. Καποδίστρια (βίντεο) - 7 Μάρτιος 2021\nΙωάννης Δαγκλής says:\n12 Δεκεμβρίου 2020 στις 21:40\nΕξαιρετικά ενδιαφέρον άρθρο!\nΕκδήλωση: Οργανώνοντας το μετεπαναστατικό Ελληνικό Κράτος, ο ρόλος του Ι. Καποδίστρια (βίντεο)\nΓιώργος Καραμπελιάς 3 Μαρτίου 2021 — 20 Σχόλια


PrincipessaAn - Αβάπτιστο\nPrincipessaAn last won the day on August 1 2018\nPrincipessaAn had the most liked content!\nPrincipessaAn replied to Νεφέλη's topic in Συμπεριφορά & Ψυχολογία\nΌταν λέμε ότι δεν καταλαβαίνω.. εννοούμε ότι δεν τους κατανοώ , δεν μπορώ να αντιληφθώ γιατί αισθάνονται ή κάνουν ό.τι κάνουν ή ότι δεν καταλαβαίνω πότε κάποιος είναι χαρούμενος ή όχι για παράδειγμα;\nΈβγαλα 26 . Θεωρείται άσχημο; Σημαίνει ότι απλά δεν καταλαβαίνω τους άλλους; Δεν το έχω ψάξει ιδιαίτερα.\nPrincipessaAn replied to Νεφέλη's topic in Γενικά Θέματα\nΜε συγχωρείς αν παρεξήγησα κάτι αλλά ανέφερες στην αρχή ότι ποια θα είναι τα πρότυπα αυτών των παιδιών. Ότι είναι πέραν του φυσιολογικού. Σχολίασα , τι πήγε στραβά με τα παιδιά των ομόφυλων ζευγαριών που μεγάλωσαν φυσιολογικά και έγιναν straight και ας είχαν αυτά τα πρότυπα. Με ρωτάς αν ξέρω πολλά τέτοια παιδιά και τώρα λες ότι υπάρχουν. Εν ολίγοις, μπορείς να είσαι σίγουρη ότι ένα παιδί που ανατρέφεται από ομοφυλους γονείς είναι καταδικασμένο να γίνει ομοφυλόφιλο γιατί δεν είχε τα "συνηθισμένα" πρότυπα;\nΑπλά χαίρομαι που δεν συμβιβαζόμαστε με αυτό που μας "προορίζει" η φύση. Πιστεύεις ότι δεν υπάρχουν φυσιολογικά παιδιά από ομόφυλα ζευγαρια; Ένα , δύο , εκατό; Το γεγονός ότι εγώ μπορεί να μην γνωρίζω προσωπικά δεν λέει κάτι.\nΜία ερώτηση. Αν κάποιος δεν μπορεί να κάνει παιδιά λόγω κάποιας αρρώστιας είτε κληρονομικής είτε επίκτητης ή λόγω κάποιου λάθους στο DNA του (αν και νομίζω ότι κατατάσσεται στην κατηγορία της κληρονομικής ασθένειας αν φυσικά υπάρχει γιατί δεν το έχω ψάξει), μπορεί κάποιος να ισχυριστεί ότι η "φύση" αποφάσισε να μην κάνει παιδιά ;Άρα κατά συνέπεια να τον χαρακτηρίσουμε εγωιστή αν θελήσει να υιοθετήσει; Για ποιον λόγο ένας άνθρωπος να μην είναι ελεύθερος να προσφέρει όση αγάπη έχει σε έναν άλλον άνθρωπο; Επίσης τι πήγε στραβά με τα παιδιά ομόφυλων ζευγαριών που βγήκαν "φυσιολογικά" και straight ;\nPrincipessaAn replied to Τράγου Κέρατο's topic in Φιλοσοφία & Θρησκείες\nΊσως φανεί χαζό δεν ξέρω..αλλά έχει 4 προκείμενες μεν , μετά ένα συμπέρασμα και από το συμπέρασμα οδηγείσαι σε άλλο συμπέρασμα; Βασικά και τα δύο συμπεράσματα , είναι αναληθή άρα άκυρος ο συλλογισμός. :Ρ\nPrincipessaAn replied to Αρχάγγελος's topic in Συμπεριφορά & Ψυχολογία\nΜία επαναλαμβανόμενη πράξη δημιουργεί μία συνήθεια --> Οι πράξεις μου καθορίζονται από τον χαρακτήρα μου --> Ο χαρακτήρας μου σχετίζεται με την Αξία μου Εδώ νομίζω πως υπήρχε μια παρανόηση , πιθανόν ίσως γιατί εκφράστηκα περίεργα. :Ρ Έκανα μια ερώτηση , που δεν πιστεύω ότι παίρνει θετική απάντηση . Δηλαδή , δεν θεωρώ ότι ο χαρακτήρας σχετίζεται με την αξία μου ως άνθρωπο. Ο καθένας μπορεί να με αποκαλέσει όπως θέλει , μπορεί να επιτεθεί στο οποιοδήποτε στοιχείο του χαρακτήρα μου. Αλλά όπως είπες είναι δύο διαφορετικά πράγματα. Ίσως, το μόνο που δεν μπορώ να πω με σιγουριά και σχολίασα είναι στο κατά πόσο παίζει σημαντικό ρόλο ο τρόπος που εκφράζεσαι για κάποιον. Εφόσον είναι δύο ξεχωριστές έννοιες το να πεις "είσαι ψεύτης" από το "λες ψέμματα" , είναι το ίδιο, ίσως το δεύτερο πιο ευγενικό απλά.\nPrincipessaAn replied to Τερψιχόρη's topic in Συμπεριφορά & Ψυχολογία\nΝωρίς νωρίς .. Λοιπόν το principessa σημαίνει στα ιταλικά προφανώς πριγκίπισσα , επηρεασμένο από το La Vita e Bella (και επειδή αισθανόμουν πριγκίπισσα :ρ) και το An, δεν μπορούσα να γράψω όλο το όνομα Αναστασία, είναι ένα από τα δυο ονόματα μου (το άλλο Τζούλια) . Πέρα από το ότι μου φαινόταν ένα κομψό όνομα για πριγκίπισσα, είμαι λάτρης της ομώνυμης ταινίας της Disney και της όλης ιστορίας με τον τελευταίο Τσάρο , και την υποτιθέμενα "ζωντανή " πριγκίπισσα .\nΟι επαναλαμβανόμενες πράξεις δεν δημιουργούν συνήθως μια συνήθεια ( αρνητική ή όχι) ; Υποθέτω πως μια επιλογή μας , το να επιλέξω να κάνω πράξη μία σκέψη μου , εξαρτάται και από τον χαρακτήρα μου. Αν κάποιος με χαρακτηρίσει ως ψεύτρα , "επιτίθεται" στον χαρακτήρα μου ή σε κάποιες συνήθειες που έχω διαμορφώσει λόγω αυτού. Ο χαρακτήρας μου σχετίζεται με την αξία μου ως άνθρωπος ή αφήνει στίγμα πάνω μου ; Μπορώ να αλλάξω όποτε θέλω υποθέτω. Νομίζω ..ότι περιλαμβάνομαι σε αυτούς , δεν μπορώ να αντιληφθώ ακριβώς την έννοια της αξίας. :Ρ Εννοείς ότι γενικά όλοι οι οργανισμοί έχουν όπως ανέφερες μια αξία που κανένας δεν θα έπρεπε να προσβάλλει; Αλλά προσβάλλεται η αξία τους με κάποιον χαρακτηρισμό; Κάποιο επίθετο; Ίσως υποσυνείδητα αν κάποιος μου έλεγε "Λες ψέμματα" και ας αναφερόταν μόνο στην συμπεριφορά μου , συνειρμικά θα έβγαζα το συμπέρασμα "άρα με θεωρεί ψεύτρα". Έχει σημασία ο τρόπος που εκφράζεται; Μου είναι δύσκολο να βάλω σε μια σωστή σειρά τις σκέψεις μου :Ρ\nPrincipessaAn changed their profile photo October 14, 2017\nPrincipessaAn replied to Νεφέλη's topic in Φιλοσοφία & Θρησκείες\nwelcome sweetie <3\nΚαι η νέα σου υπογραφή ανήκει στα αγαπημένα μου! xD\nχαχαχα ούτε επίτηδες να το κανα :Ρ\nPrincipessaAn posted a topic in Γενικά Θέματα


ΜΑΝΟΣ ΚΟΝΣΟΛΑΣ: «Χαμηλές επιδόσεις των νησιωτικών περιφερειών στην έρευνα και στην καινοτομία-Προτάσεις για να αλλάξει αυτή η εικόνα» - Καρπαθιακή\nΜΑΝΟΣ ΚΟΝΣΟΛΑΣ: «Χαμηλές επιδόσεις των νησιωτικών περιφερειών στην έρευνα και στην καινοτομία-Προτάσεις για να αλλάξει αυτή η εικόνα»\nΣτην Επιτροπή Περιφερειών της Βουλής, συζητήθηκε με πρωτοβουλία του Μάνου Κόνσολα, η προοπτική ανάπτυξης της έρευνας και της καινοτομίας στην Περιφέρεια με την παρουσία του Υφυπουργού Ανάπτυξης και Επενδύσεων, κ. Χρίστου Δήμα, του Προέδρου του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ), κ. Δημήτριου Τζοβάρα, του Προέδρου του Εθνικού Αστεροσκοπείου Αθηνών, κ. Μανώλη Πλειώνη, του Διευθυντή του Ελληνικού Ινστιτούτου Βιώσιμης Κινητικότητας και Δικτύων Μεταφορών (Ι.ΜΕΤ.) Ρόδου και Αντιπρόεδρο του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ), κ. Ευάγγελου Μπεκιάρη, του Προέδρου του Ελληνικού Κέντρου Θαλασσίων Ερευνών ΕΛΚΕΘΕ, κ. Αντώνιου Μαγουλά, του Προέδρου της Γενικής Συνέλευσης Ελληνικού Ιδρύματος Έρευνας & Καινοτομίας (ΕΛΙΔΕΚ), κ. Δημήτρη Βέργαδο.\nΕίναι τελευταίο στις δαπάνες έρευνας και ανάπτυξης, ως ποσοστό του ΑΕΠ, με 0,23% πολύ κάτω από τον εθνικό μέσο όρο που είναι 1,18%.\nΕίναι τελευταίο σε ό, τι αφορά στο ποσοστό των καινοτόμων επιχειρήσεων, σε επιχειρήσεις που επενδύουν στην καινοτομία.\nΕίναι τελευταίο στον τομέα της απασχόλησης ερευνητών.\nΤην ανίχνευση νέων τάσεων στον τουρισμό και την προσαρμογή των τουριστικών προορισμών σε αυτές.\nΤην ενίσχυση της καινοτομίας, των ψηφιακών υπηρεσιών και του ψηφιακού μετασχηματισμού των επιχειρήσεων.\nΤην έρευνα και την ανάπτυξη στον τομέα των εναλλακτικών και ανανεώσιμων πηγών ενέργειας αλλά και των πράσινων πολιτικών.